title: Dark Souls

text: Dark Souls on tunnettu hyvin haastavana pelinä, ja eroaa muista saman lajityypin peleistä vaikeusasteellaan. Suurten ja massiivisten hirviöiden, kuten lohikäärmeiden lisäksi pelkkä viemärirotta voi olla tarpeeksi vaarallinen tappaakseen kokeneenkin pelaajan. Pelin ohjaaja kuitenkin mainitsi, ettei tarkoituksena ollut tehdä pelistä vaikeaa, vaan aidosti palkitseva. Pelaajan taitojen kehittyessä kuolemat vähenevät, ja pelin vaikeus vahvistaa onnistumisen tunnetta.


title: Dark Souls

text: Pelissä on laaja ja avoin pelimaailma. Pian ensimmäisen pomovastuksen jälkeen pelaajalle annetaan viisi mahdollista kulkusuuntaa, joiden päätepisteinä ovat New Londo Ruins, lohikäärmeiden kanjoni, Blighttown, The Catacombs ja Undead Burg. Vihollistyypit vaihtelevat alueittain, ja pelaajan taidot määrittävät, minne hän voi mennä. New Londo Ruins on kummitusten asuttama raunio. Lohikäärmeiden kanjonissa on lohikäärmeitä, Blighttown on sairauksien turmelema, The Catacombs on hautakammio, jossa vilisee luurankoja, ja Undead Burgissa on holloweiksi alistuneita epäkuolleita ihmisiä.


title: Dark Souls

text: Peliä voi pelata joko yksin tai muiden kanssa nettipelissä.


title: Dark Souls

text: Nettipelin ominaisuuksia ovat muun muassa:Aikoinaan maailma oli lohikäärmeiden valloittama, kunnes Gwyn löysi Lord Soulin, jonka voiman hän jakoi liittolaisiensa kesken, ja täten Furtive Pygmy sai itselleen Lord Soulin pimeän osan: Dark Soulin, josta ihmiset saivat alkunsa. Liittolaisiensa kanssa Gwyn aloitti taistelun lohikäärmeitä vastaan jolloin lohikäärmeet olivat lähellä kuolla sukupuuttoon. Täten alkoi the Age of Fire. Tämä aikakausi ei ollut kuitenkaan ikuinen, sillä aikakauden liekit alkoivat sammua samaan aikaan kun ihmiset alkoivat lisääntyä Dark Soulista polveutuen. Lopulta aikakauden liekit oli sammua kokonaan, jolloin alkoi Age of Dark aikakausi. Täten Gwyn uhrasi oman kehonsa, sekä oman sielunsa liekille jotta Age of Fire aikakausi palaisi takaisin, ja kestäisi pidemmän aikaa, mutta samalla tämä käynnisti ihmisillä kuolemattomuuden kirouksen, joka estää ihmisiä kuolemasta lopullisesti, sillä he tulevat aina heräämään uudelleen liekistä kuolettuaan. Kun ihminen elää liian kauan, menettää toivon tai tulee tarpeettomaksi, hän menettää lopulta järkensä ja muuttuu Hollowiksi, josta ei ole paluuta ihmisyyteen. Pelaajan ohjaama hahmo on ihminen, joka kärsii kuolemattomuuden kirouksesta.


title: Dark Souls

text: Pelin tarina alkaa kun pelaaja on loukussa Northern Undead Asylumin vankilassa. Kun pelaaja pääsee vapaaksi Oscar, Knight of Astoran avustuksella, hän alkaa etsiä kahta Bells of Awakening vipua jotka saavat Kingseeker Framptin matkaamaan Firelink Shrinelle, jossa pelaajalla on mahdollisuus kohdata hänet. Kingseeker Frampt kehottaa pelaajan matkaamaan Sen's Fortress linnakkeen läpi Anor London kaupunkiin, jossa kuningas Gwynin tytär, Gwynevere ohjeistaa pelaajaa jatkamaan Gwynin perintöä uhraamalla pelaajan oma keho ensimmäiselle liekille, jolloin Age of Fire saisi jatkua. On myös mahdollista että pelaaja saattaa kohdata Darkstalker Kaathen, joka puolestaan kieltää pelaajaa sytyttämästä liekkiä, ja ohjeistaa sitä vasten pelaajan tuomaan maailmaan Age of Darkin.


title: Dark Souls

text: Halusi pelaaja toteuttaa kumman tahansa näistä vaihtoehdoista, pelaajan tulee kerätä Lord Soulsit päästäkseen pelin läpi. Lord Soulit voi kerätä päihittämällä Gwynin menneisyyden liittolaiset taisteluissa. Kun pelaaja on saanut kaikki Lord Soulit hänen tulee löytää Kuningas Gwyn. Jos pelaaja voittaa Kuningas Gwynin taistelussa, hän saa omilla toiminnoillaan valita maailman seuraavaksi aikakaudeksi joko Age of Firen, taikka Age of Darkin.


title: Dark Souls

text: Lisäosassa pelaaja matkaa noin 300 vuotta ajassa taaksepäin Oolacileen, jossa hänellä on mahdollisuus pelastaa Princess Dusk - Dusk of Oolacile, jonka Manus, Father of the Abyss on kidnapannut. Samalla pelaaja tulee kohtaamaan kuningas Gwynin liittolaisen, sekä hänen ritariensa kapteenin - Artorias the Abysswalkerin, jonka kehoa ja mieltä Manus hallitsee.


title: Dark Souls

text: On myös mahdollista että pelaaja saattaa kohdata Artoriaksen lemmikin, Great Grey Wolf Sifin silloin kun Sif oli vielä pentu. Mikäli pelaaja auttaa Sifiä lisäosassa, se vaikuttaa asioihin myöhemmin pelin tulevaisuudessa.


title: Dark Souls

text: Vuonna 2012 pelistä julkaistiin "Prepare to Die Edition" -erikoisversio, joka sisältää alkuperäisen pelin lisäksi "Artorias of the Abyss" -lisäosan ja muita uusia ominaisuuksia. Versiossa on entistä laajempi kartta sekä enemmän vihollisia ja aseita. Version mukana tulee myös areena, jossa pelaajat voivat taistella vastakkain. Useita ohjelmointivirheitä on korjattu. Samoihin aikoihin peli julkaistiin myös Windows-alustalle. Lisäosa on saanut kritiikkiä siitä, että sen sisältöön on todella vaikea päästä. Moni pelaaja on joutunut aloittamaan pelin alusta vain sen takia, että pääsisivät lisäosasisältöön kymmenien tuntien uurastuksen jälkeen.


title: Dark Souls

text: Pelistä on tulossa "Remastered"-versio PlayStation 4, Xbox One, Nintendo Switch, sekä Microsoft Windows -alustoille.


title: Dark Souls

text: Peli sai useimmilta kriitikoilta lähestulkoon täydet pisteet. G4 ja Eurogamer antoivat pelille täydet pisteet. Peli on saanut runsaasti kehuja haastavuudestaan, pomovastuksista, tasosuunnittelusta, sulavasta taistelusysteemistä, musertavasta tunnelmasta sekä visuaalisesta ulkoasusta. Peli voitti ilmestyessään useita palkintoja. Dark Souls sai useita ”Vuoden peli” palkintoja ja muun muassa ”paras Boss Fight” -palkinnon.


title: Dark Souls

text: Dark Souls ja Demon’s Souls -pelit ovat toimineet inspiraation lähteenä Sonyn PlayStation 4 pelikonsolin nettiominaisuuksissa. Ne ovat myös yhden Sonyn pääkehittäjän, Shuhei Yoshidan, ehdottomia suosikkeja PlayStation 3 -pelikonsolilla.


title: Dark Souls

text: Pelisarjan juoni ja tarina ovat salaperäisiä, eikä tarinasta paljasteta tärkeitä yksityiskohtia, vaan pelissä on tarkoitus selvittää tarinan tapahtumat itse ja keksiä loput. Tämän takia YouTubeen on tehty monia eri aiheeseen liittyviä videoita, joissa pelaaja kertoo oman näkemyksensä siitä mitä pelimaailmassa on tapahtunut. Näitä videoita kutsutaan Dark Souls Lore-videoiksi. Tällä hetkellä tunnetuimmat DkSL-videoiden tekijät ovat VaatiVidya, sekä EpicNameBro.


title: Dark Souls

text: Ornsteinin uskotaan esiintyvän pelin jatko-osassa: on olemassa uskomuksia, joiden mukaan Ornstein ei kuollut ensimmäisen pelin aikana ollenkaan, ja toinen teoria on se, että Ornstein olisi kärsinyt kuolemattomuuden kirouksesta, jolloin hän olisi pelaajan tapaan syntynyt uudelleen pelin jatko-osaan.


title: Dark Souls

text: VaatiVidya-nimimerkillä videoita julkaiseva youtube-käyttäjä on esittänyt, että Dark Soulsin vaikeusaste on osana sen pelimaailman tarinaa. Siinä ihmiset ovat kirottuja muuttumaan holloweiksi nimetyiksi hirviöiksi, elleivät he löydä tarkoitusta elämälleen maailmassa joka on täynnä kuolemaa. Kaikki pelin ihmiset ovat uudelleensyntyviä kuoleman jälkeen, mutta jokainen kuolema tuo ihmistä lähemmäs luovuttamista, jolloin ihminen muuttuu hollowiksi. Pelin vaikeusasteen ansiosta tämä heijastaa pelaajan tunteita ja tekee niistä osan pelin tarinaa: Pelaaja todennäköisesti tuntee runsaasti epätoivoa kuollessaan pelissä jatkuvasti, mutta hänen on mahdollista päihittää kaikki pelin haasteet, mikäli hän ei luovuta vaan jatkaa yrittämistä uudelleen ja uudelleen kunnes hän viimein löytää ja tavoittaa päämääränsä.


title: Jerusalemin piiritys (1099)

text: Jerusalemin piiritys käytiin ensimmäisen ristiretken aikaan 7. kesäkuuta – 15. heinäkuuta 1099. Ristiretkeläiset hyökkäsivät ja valtasivat kaupungin fatimideilta.


title: Jerusalemin piiritys (1099)

text: Kun marssi kohti Jerusalemia alkoi, maksoivat useiden kaupunkien johtajat ristiretkeläisille siitä, etteivät nämä hävittäisi matkansa varrella olevia kaupunkeja. Ristiretkeläisten saapuessa Tripolin alueelle he joutuivat ongelmiin. Aluetta hallitsivat Egyptin fatimidit, joiden kanssa ristiretkeläiset olivat solmineet liiton. Tämän johdosta ristiretkeläisten oli lähetettävä delegaatio Egyptiin pyytämään Jerusalemin vapaaehtoista luovuttamista ristiretkeläisille. Kun vastaus oli kieltävä, aloittivat ristiretkeläisjoukot hyökkäyksensä Palestiinan kaupunkeja vastaan, missä fatimideilla ei ollut silloin lainkaan sotajoukkoja. Ristiretkeläiset saapuivat Jerusalemin lähistölle 6. kesäkuuta 1099. Fatimidien armeija Jerusalemissa oli valmistautunut kristittyjen saapumiseen. He olivat kaataneet lähistön puut piirityskalustoa varten ja tukkivat kaupunkiin johtaneet kaivot. Suojamuurin heikoimpia kohtia yritettiin vahvistaa.


title: Jerusalemin piiritys (1099)

text: Ristiretkeläisille oli selvää, että fatimidit lähettäisivät apuvoimia, joten hyökkäys oli saatava mahdollisimman aikaisin aloitettua, siitäkin huolimatta ettei heillä ollut käsissään kunnollista kalustoa. Hyökkäys epäonnistui, joten parempaa hyökkäyssuunnitelmaa alettiin laatia. Ristiretkeläiset päätyivät hyökkäämään kahdelta suunnalta. Ranskalaiset luoteesta katapultein, piiritystornin ja muurinmurtajan avulla. Raymond palkkasi italialaisen William Raicaunin hyökkäämään kaupungin eteläkolkasta Sionin portin kautta. Julkisen sovinnon tehtyään ristiretkeläiset tekivät ratkaisevan käänteen. Öiseen aikaan ranskalaiset purkivat oman piiritystorninsa, muurinmurtajansa ja katapulttinsa siirtäen ne kaupungin muurin pohjoisosaan, jossa oli Jerusalemin puolustajien kannalta heikoin kohta. Muutos vaati paljon työtä, mutta se oli piirittäjien kannalta vaivanarvoista koska myös puolustajat joutuivat tekemään vastaavan operaation ja vielä vahvistaa muuria siltä kohtaa. Eteläistä muuriakaan ei saanut unohtaa.


title: Jerusalemin piiritys (1099)

text: Hyökkäyksen alettua 13. heinäkuuta ranskalaiset onnistuivat heti murtamaan etumaisen vallin. Puolustajilla oli etelässä parempi onni, sillä he onnistuivat tuhoamaan piirittäjien katapultin. Pohjoisessa puolustus epäonnistui täysin kun Gottfied Bouillonilainen sai piiritystorninsa avulla sotilaat muurin ylitse kaupungin sisälle. Sillä aikaa kun Bouillonilainen avaututti kaupungin portteja, Tankred miehitti temppelivuoren. Tiedon kiirittyä eteläosan puolustajille, he pakenivat nopeasti Davidin torniin. Suuri osa kaupunkilaisista pakeni valloittajien tieltä, mutta ne jotka eivät päässeet pois, tapettiin. Jerusalemin piiritystä seurannutta joukkomurhaa on myöhempinä aikoina paisuteltu todellisuutta suuremmaksi. On muistettava, että tämänkaltainen joukkomurha kuului tuolloisiin sodankäynnin tapoihin silloin, kun kaupunki kieltäytyi antautumasta ja se vallattiin väkirynnäköllä. Saladinin valloittaessa Jerusalemin 1187 kaupunki sensijaan antautui piirityksen jälkeen, jolloin kaupunki säästettiin ja sen asukkailtä kannettiin vero.


title: Jerusalemin piiritys (1099)

text: Godefroy de Bouillon otti itselleen kaupungin hallitsijuuden ja kuninkaan sijasta arvonimen "Advocatus Sancti Sepulchri" (suom. "Pyhän haudan suojelija"). Valtauksen yhteydessä tapahtunutta verilöylyä lienevät muslimit myöhempinä aikoina suurennelleet, mutta tästä huolimatta joukkomurhia tapahtui myös kaupungin valtaamisen yhteydessä sekä sen jälkeen.


title: Viktor Kositškin

text: Viktor Ivanovitš Kositškin (, 25. helmikuuta 1938 Moški, Venäjän SFNT, Neuvostoliitto – 30. maaliskuuta 2012) oli Neuvostoliittoa edustanut pikaluistelun olympiavoittaja, maailman- ja euroopanmestari.


title: Viktor Kositškin

text: Kositškin voitti Squaw Valleyn olympialaisissa 1960 kultaa 5 000 metrillä 22-vuotissyntymäpäivänään ajalla 7.51,3. Kaksi päivää myöhemmin hän saavutti hopeaa 10 000 metrillä häviten vain maailmanennätyksen tehneelle Norjan Knut Johannesenille. Seuraavana vuonna hän voitti Euroopan-mestaruuden ja saavutti MM-hopeaa. Vuonna 1962 hän voitti maailmanmestaruuden oltuaan yksittäisillä matkoilla parhaimmillaan vain kolmas 10 000 metrillä. Vuonna 1964 hän saavutti MM-hopeaa ja vuonna 1965 EM-pronssia. Innsbruckin olympialaisissa 1964 hän sijoittui 5 000 metrillä neljänneksi ja 10 000 metrillä kuudenneksi. Yleisluistelun MM-kilpailuista Kositškin voitti yhteensä yhden kulta- ja kaksi hopeamitalia. EM-kilpailuista hän saavutti yhden kullan ja yhden pronssin.


title: Viktor Kositškin

text: Kositškin kuoli 74-vuotiaana 30. maaliskuuta 2012.


title: Oleksi Pryhorov

text: Oleksi Viktorovytš Pryhorov (, s. 25. kesäkuuta 1987 Harkova, Ukrainan SNT) on ukrainalainen uimahyppääjä.


title: Oleksi Pryhorov

text: Vuoden 2008 kesäolympialaisissa Pekingissä Pryhorov saavutti ensimmäisen kansainvälisen mitalinsa sijoittumalla kolmanneksi kolmen metrin ponnahduslaudan parikilpailussa. Hänen parinsa oli Illja Kvaša. Samainen pari voitti kultaa myöhemmin Torinon ja Budapestin Euroopan-mestaruuskisoissa samassa lajissa. Pryhorov osallistui Budapestin kisoissa myös kolmen metrin ponnahduslautakilpailuun ja oli karsintojen 25:s.


title: Oleksi Pryhorov

text: Vuoden 2011 uimahyppyjen Euroopan-mestaruuskilpailussa Pryhorov sijoittui kolmen metrin ponnahduslautakilpailussa 11:nneksi ja parikilpailussa neljänneksi. Saman vuoden maailmanmestaruuskilpailussa Shanghaissa hän karsiutui metrin ponnahduslautakilpailussa ja sijoittui kolmen metrin ponnahduslaudassa 12:nneksi. Pryhorov osallistui myös parikilpailuun Illja Kvašan kanssa ja heidän sijoituksensa oli kuudes.


title: Oleksi Pryhorov

text: Pryhorov saavutti Eindhovenin EM-kilpailuissa 2012 Kvašan kanssa pronssia kolmen metrin ponnahduslaudan parikilpailuissa ja sijoittui metrin ponnahduslautan henkilökohtaisessa kilpailussa seitsemänneksi.


title: Oleksi Pryhorov

text: Lontoon kesäolympialaisissa 2012 hän oli kolmen metrin ponnahduslaudan yksilökilpailussa välierän kuudestoista ja karsitui loppukilpailusta. Kolmen metrin ponnahduslaudan parikilpailussa hän sijoittui Kvašan kanssa neljänneksi.


title: Roy Díaz González

text: Roy Díaz González (s. 1953) on meksikolainen entinen sulkapalloilija. Hän voitti ensimmäisen Meksikon-mestaruutensa jo 14-vuotiaana ja sai seuraavana vuonna Belgian avoimen turnauksen nelinpelin voiton vyölleen. González voitti 16-vuotiaana Sveitsin avoimet ja jatkoi pitkää uraansa sulkapallohuipun lähellä voittaen mm. Pan-Amerikan mestaruuden vuonna 1977, jolloin kisat järjestettiin ensimmäisen kerran. Hän myös pelasi maansa Thomas Cup -joukkueessa viidesti vuosina 1970–1984.


title: Roy Díaz González

text: González vieraili turnauksissa vielä 1990-luvulla ja pelasi viimeksi Yhdysvaltain avoimissa 1996, jolloin hän eteni kaksinpelissä toiselle kierrokselle saakka pudoten kuitenkin nelinpelissä ensimmäisen ottelun jälkeen.


title: Fosfoseriinitransaminaasi

text: Fosfoseriinitransaminaasi eli fosfoseriiniaminotransferaasi on aminotransferaaseihin kuuluva entsyymi ja osa seriinin biosynteesiä. Se katalysoi fosfohydroksipalorypälehapon ja glutamiinihapon välistä reaktiota, jossa muodostuu fosfoseriiniä ja α-ketoglutaarihappoa. Fosofoseriiniaminotransferaasin EC-numero on EC 2.6.1.52.


title: Fosfoseriinitransaminaasi

text: Fosfoseriinitransaminaasi on rakenteeltaan dimeeri ja koostuu kahdesta samanlaisesta alayksiköstä. Alayksiköissä α-kierteiden ja β-laskosten muodostama rakenne on samankaltainen kuin muissakin pyridoksaalifosfaatista riippuvissa entsyymeissä. Ainotransferaaseista se muistuttaa eniten aspartaattiaminotransferaasia. Aktiivisessa kohdalla on suurempoi alayksikkö, johon pyridoksaalifosfaatti kiinnittyy lysiiniaminohappoon muodostaen aldimiinin eli Schiffin emäksen. Eräillä emäksisiin olosuhteisiin sopeutuneilla eliöillä fosfoseriinitransaminaasin pinnalla negatiivisesti varautuvia aminohappoja on enemmän kuin muiden eliöiden entsyymeissä.


title: Fosfoseriinitransaminaasi

text: Eräs suhteellisen harvinainen perinnöllinen mutaatio aiheuttaa fosfoseriinitransaminaasientsyymin tuotannon heikentymistä. Tämä ilmenee veren seerumin alhaisina seriini- ja glysiinikonsentraatioina. Tämän seurauksena aiheutaa kohtauksia ja henkistä jälkeenjääneisyyttä.


title: Juovahylje

text: Juovahylje ("Histriophoca fasciata") on pohjoisella Tyynellämerellä ja Pohjoisella jäämerellä elävä hyljelaji. Koiras on naarasta tummempi, ja kummallakin sukupuolella on turkissa neljä leveää valkoista juovaa. Juovahylkeiden lukumääräästä ei ole tarkkaa tietoa, mutta niitä on arvioitu olevan useita satoja tuhansia. Juovahylkeet elivät pääosin yksin, mutta kokoontuvat lisääntymisaikaan ryhmiksi. Nuoret yksilöt syövät äyriäisiä ja vanhemmat kaloja ja nilviäisiä.


title: Juovahylje

text: Aikuinen juovahylje on 1,5–1,8 metriä pitkä ja painaa 90–150 kilogrammaa. Koiras on pohjaväriltään naarasta tummempi, tumman ruskea tai musta. Turkissa on neljä leveää valkoista juovaa: yksi rengas kaulan ympärillä, toinen ruumiin takaosan ympäri takaraajojen kohdalla, ja yksi laaja rengaskuvio kummallakin kyljellä. Naaras on vaaleamman ruskea tai harmaa ja valkoiset juovat eivät erotu yhtä hyvin kuin koiraalla. Kuutit ovat syntyessään täysin valkoisia ja vaihtavat turkkinsa viiden viikon ikäisinä.


title: Juovahylje

text: Juovahylkeiden keuhkoissa ei ole lohkoja, kuten yleensä muilla lajeilla. Niiden keuhkorakkulat ovat isot ja koirailla kookkaammat kuin naarailla. Isot keuhkorakkulat liittyvät mahdollisesti ääntelyyn tai parempaan uintikykyyn.


title: Juovahylje

text: Juovahylje esiintyy pohjoisella Japaninmerellä, Beringin- ja Ohotanmerellä sekä Pohjoisella jäämerellä Beringin salmen ympäristössä Venäjän ja Alaskan vesillä. Pitkälle kesään jatkuva jääpeite on hyvin tärkeää juovahylkeille, ja ne elävät jäällä usein hyvinkin kaukana sulasta merestä. Ne elävät tyypillisesti lähellä rikkoutunutta jäätä eivätkä niinkään täysin yhtenäisillä jäätiköillä. Juovahyljekannan kokoa ei tunneta tarkkaan. On arvioitu, että Beringinmerellä elää noin 120 000–160 000 yksilöä ja Ohotanmerellä jopa 630 000.


title: Juovahylje

text: Juovahylje on pääosin yksin elävä laji, mutta yksilöt kokoontuvat kuitenkin lisääntymisaikaan löyhiksi ryhmiksi. Naaraat tulevat sukukypsiksi 2–4-vuotiaina ja koiraat 3–5-vuotiaina. Kuutti syntyy jäälle huhtikuussa tai toukokuun alussa ja vanhemmat hoitavat sitä noin kuukauden ajan. Nuoretkin poikaset vaeltavat kuitenkin usein kauaskin vanhemmistaan. Juovahylkeet voivat elää noin 27-vuotiaiksi.


title: Juovahylje

text: Juovahylkeen ravinto vaihtelee alueittain ja iän mukaan. Erityisesti poikaset ja nuoret yksilöt syövät äyriäisiä. Noin kahden vuoden ikäisinä ne siirtyvät syömään kaloja, erityisesti alaskanseitiä, sekä mustekaloja ja muita nilviäisiä.


title: Kiinanmuntjakki

text: Kiinanmuntjakki ("Muntiacus reevesi") on Kiinan kaakkoisosassa ja Taiwanissa elävä pienikokoinen hirvieläin. Kiinanmuntjakkeja on istutettu myös Britanniaan ja Ranskaan, mutta laji on hävinnyt Ranskasta.


title: Kiinanmuntjakki

text: Kiinanmuntjakilla on kesällä punaruskea turkki, talvella se muuttuu harmaammaksi. Säkäkorkeus on puolisen metriä. Naaraat painavat 9-16 kiloa, urokset hiukan enemmän.


title: Kiinanmuntjakki

text: Kiinanmuntjakkia pidettiin aiemmin muntjakin eli intianmuntjakin ("Muntiacus muntjak") alalajina.


title: Jérôme Coppel

text: Jérôme Coppel (s. 6. elokuuta 1986 Annemasse) on ranskalainen maantiepyöräilijä. Hän aloitti ammattilaisuransa Française des Jeux -joukkueessa 2008, edusti vuosina 2010–2012 Saur-Sojasun-tallia, 2013–2014 Cofidisia ja viimeisinä ammattilaisvuosinaan 2015–2016 IAM Cycling -tallia.


title: Jérôme Coppel

text: Coppel saavutti Richmondin MM-kilpailuissa 2015 pronssia aika-ajossa.


title: Jérôme Coppel

text: Lähteet: Cycling Archives, Pro Cycling Stats


title: Luettelo Regia Marinan aluksista 1861

text: Luettelo Regia Marinan aluksista 1861 esittelee Regia Marinaan perustettaessa liitetyt sotalaivat.


title: Luettelo Regia Marinan aluksista 1861

text: Laivastolla oli lisäksi kuusi potkuri- ja seitsemän siipirataskuljetusalusta, joissa oli yhteensä 26 tykkiä. Lisäksi oli kuusi aseistamatonta siipiratashinaajaa ja kahdeksan purjein varustettua kuljetusalusta, joissa oli yhteensä kaksi tykkiä. Sisävesillä oli kuusi tykkivenettä. Telakoilla oli rakenteilla kahdeksan alusta, joihin oli suunniteltu yhteensä 272 tykkiä.


title: Lyyrysarvi

text: Lyyrysarvi eli tamengi eli eldinhirvi ("Rucervus eldii", aiemmin "Cervus eldii") on eteläaasialainen hirvieläin. Sitä tavataan Kiinassa, Intiassa, Kambodžassa, Laosissa ja Myanmarissa. Se on saattanut jo hävitä Vietnamista ja Thaimaasta.


title: Lyyrysarvi

text: Lyyrysarven säkäkorkeus on 114 cm ja pituus noin puolitoista metriä. Se voi painaa jopa 150 kg.


title: Dimităr Rangelov

text: Dimităr Rangelov (, s. 9. helmikuuta 1983 Sofia) on bulgarialainen jalkapalloilija, pelipaikaltaan hyökkääjä. Hän edustaa 2. Bundesliigassa pelaavaa Energie Cottbusia lainalla Borussia Dortmundista.


title: Dimităr Rangelov

text: Sofiassa syntynyt Rangelov aloitti jalkapallon paikallisessa seurassa Slavijassa. 3. kesäkuuta 2000 17 vuoden ikäisenä hän debytoi edustusjoukkueessa Beroe Stara Zagoraa vastaan. Hän pelasi Slavijassa vuodesta 2000 vuoteen 2006.


title: Dimităr Rangelov

text: Rangelov myytiin miljoonalla eurolla RC Strasbourgiin vuonna 2006. Vuonna 2007 hänet lainattiin puoleksi vuodeksi saksalaiseen FC Erzgebirge Aueen. Tämän jälkeen Rangelov lainattiin Energie Cottbusiin, jossa hän murtautui nopeasti avauskokoonpanoon.


title: Dimităr Rangelov

text: Puolen vuoden mittaisen lainasopimuksen aikana Cottbusissa hän pelasi 49 ottelua Bundesliigassa, joissa hän viimeisteli 15 maalia.


title: Dimităr Rangelov

text: 16. kesäkuuta 2009 Rangelov teki miljoonan euron arvoisen sopimuksen Borussia Dortmundin kanssa. Sopimuksen pituus oli neljä vuotta. Hän teki ensimmäisen maalinsa seuralle Bundesliigassa 30. maaliskuuta 2010 3–0-kotivoitossa Bayer Leverkusenia vastaan.


title: Dimităr Rangelov

text: 4. syyskuuta 2010 Borussia Dortmund lainasi Rangelovin israelilaiseen Maccabi Tel Aviviin loppukaudeksi. 6. marraskuuta 2010 teki ensimmäisen maalinsa Maccabille ottelussa Hapoel Ashkelonia vastaan. Huhtikuussa 2011 seura purki Rangelovin sopimuksen ja hän palasi Dortmundiin


title: Dimităr Rangelov

text: 28. kesäkuuta 2011 Rangelov palasi Energie Cottbusiin, jonka kanssa hän teki yhden vuoden lainasopimuksen.


title: Henkinen lamaantuminen

text: Henkinen lamaantuminen on psyykkistä laatua oleva tila, jossa ilmenee toimintakyvyttömyyttä. Henkinen lamaantuminen on kestoltaan yleensä lyhytaikaista. Vaikeassa depressiossa syvä lamaannus saattaa kestää viikkoja, jopa kuukausia. Silloin saattaa kriisipsykiatrinen sairaalahoito olla tarpeen. Hoitotarpeen arvioi aina lääkäri, tavallisesti psykiatri: yleensä potilasta tavattuaan ja haastateltuaan.


title: Henkinen lamaantuminen

text: Skitsofrenia sekä psykoosit voivat nekin olla henkisen lamautumisen aiheuttajina.


title: Henkinen lamaantuminen

text: Eräs lamaantumisen alkuperä saattaa olla äkillinen syvästi järkyttävä tapahtuma, joka on koettu traumaattisena. Paniikkihäiriö voi sekin aiheuttaa tilapäisen toimintakyvyttömyyden. Voimakkaana koettu häpeän tunne sekä alemmuuden tunnot; itseluottamuksen ja itsearvostuksen puuttumiset ovat suhteellisen yleisiä oireita depressiosairaudessa. Tällöin voidaan puhua joko häpeäromahduksesta, taikka häpeälamaannuksesta. Niin kutsuttu häpeäraivo kuvailtiin sisäänpäin kääntyneenä aggressiona, ja lamaantuminen on tuon tunneimploosion lopputulema.


title: Shao Jiayi

text: Shao Jiayi (, s. 10. huhtikuuta 1980 Peking) on kiinalainen jalkapalloilija, pelipaikaltaan hyökkääjä. Hän edustaa 2. Bundesliigassa pelaavaa MSV Duisburgia.


title: Shao Jiayi

text: Pekingissä syntynyt Shao aloitti uransa Kiinan Superliigassa Beijing Guoaniassa, jossa hän pelasi keskikenttäpelaajana kolme vuotta ja 70 pääsarjaottelua, joissa hän teki 12 maalia.


title: Shao Jiayi

text: Hän siirtyi Bundesliigassa pelaavaan TSV 1860 Müncheniin lainasopimuksella vuonna 2002 ja debytoi kaudella Bundesliigassa 12 ottelussa, joissa hän viimeisteli yhden maalin. Seuraavalla kaudella Shao sai vähän vastuuta ja pelasi vain viisi liigaottelua. Hänen vastuunsa kasvoi seuran pudotessa 2. Bundesliigaan kaudeksi 2004–2005.


title: Shao Jiayi

text: Vuonna 2006 Shao siirtyi Energie Cottbusiin, joka pelasi Bundesliigassa. Hän teki avauskaudellaan seurassa 29 ottelussa kaksi maalia. Seuraavalla kaudella hän jäi 14 pelatussa Bundesliigaottelussa maaleitta. Cottbus putosi 2. Bundesliigaan kaudeksi 2009–2010. Shao pelasi joukkueessa 100 ottelua sarjaottelut mukaan lukien ja viimeisteli niissä 15 maalia.


title: Shao Jiayi

text: Shao teki kesäkuussa 2011 vuoteen 2013 ulottuvan sopimuksen MSV Duisburgin kanssa.


title: Shao Jiayi

text: Shao on edustanut Kiinan A-maajoukkuetta vuodesta 2000 lähtien. Hän kuului maansa kokoonpanoon vuoden 2002 MM-kilpailuissa.


title: Rooman kukkulat

text: Rooman seitsemän kukkulaa ovat Serviuksen muurin sisällä sijaitsevat kukkulat, joille Rooma on perimätiedon mukaan rakennettu. Kaikki kukkulat sijaitsevat Tiber-joesta itään ja ne ovat Rooman keskeisintä aluetta. Niillä on ollut merkittävä rooli roomalaisessa mytologiassa, roomalaisessa uskonnossa ja politiikassa. Kukkulat ovat:


title: Pohjoismaiset hiihtolajit olympialaisissa

text: Pohjoismaiset hiihtolajit on järjestetty jokaisissa talviolympialaisissa, eli yhteensä 21 kertaa. Pohjoismaisiin hiihtolajeihin kuuluvat maastohiihto, mäkihyppy ja yhdistetty. Naiset kilpailivat ensimmäisen kerran pohjoismaisten hiihtolajien olympiamitaleista vasta vuonna 1952. Kyseessä oli 10 kilometrin maastohiihto. Naiset eivät ole kilpailleet mitaleista yhdistetyssä tai mäkihypyssä. Mäkihypyn kohdalla tulee muutos vuonna 2014, sillä silloin naiset kilpailevat mitaleista kyseisessä lajissa. Parhaiten menestynyt maa on Norja 55 kullallaan, 53 hopeallaan ja 43 pronssillaan. Olympialaisten pohjoismaisia hiihtolajeja hallitsee kansainvälinen hiihtoliitto.


title: Lohi 34

text:
Lohi 34 on Hans Groopin suunnittelema matkapurjehdukseen soveltuva vene, jonka pituus on 10,40 m, leveys 3,15 m ja syväys 1,5 m. Vene on seuraaja aiemmalle Joe34 (Joemarin 34) -veneelle. Merkittävimmät erot aiempaan versioon ovat madallettu istuinkaukalo, yhtenäiset pitkittäisjäykistäjät rungossa sekä takakajuutan sisäänkäynti istuinkaukalosta erillisen takakannella olevan sisäänkäynnin sijaan.
Lohi 34 muistuttaa olemukseltaan paljon Targa 101:tä, mutta on sitä jonkin verran tilavampi.


title: Rooman rionet

text: Rooman rionet (italiaksi "rione", monikko "rioni") ovat kaupunginosia, jotka muodostavat Rooman vanhankaupungin (italiaksi "centro storico"). Sana "rione" on kehittynyt latinan sanasta "regio", alue. Termiä "rione" on käytetty ensimmäisen kerran keskiajalla. Rioneiden lukumäärä on vaihdellut vuosien aikana ja nykyään niitä on 22.


title: Aidan Gillen

text: Aidan Gillen (oik. Aidan Murphy, s. 24. huhtikuuta 1968) on irlantilainen näyttelijä. Hän on tullut tunnetuksi rooleistaan televisiosarjoissa "Älä kerro äidille", "Langalla" ja "Game of Thrones". Gillen on näytellyt paljon myös teatterissa. Hän on ääninäytellyt Paul Sereneä vuonna 2016 julkaistussa videopelissä "Quantum Break".


title: Jean-Christophe Péraud

text: Jean-Christophe Péraud (s. 22. toukokuuta 1977 Toulouse) on ranskalainen maasto- ja maantiepyöräilijä.


title: Jean-Christophe Péraud

text: Péraud voitti maastoajon Euroopan-mestaruuden Kluisbergenissä 2005. Vuonna 2008 hän sai Pekingin olympialaisissa hopeaa maastoajossa sekä voitti joukkueviestin maailmanmestaruuden Val di Solessa ja Euroopan-mestaruuden St. Wendelissä


title: Jean-Christophe Péraud

text: Péraud voitti amatöörien Ranskan maantieajomestaruuden 2008. Seuraavana vuonna hän voitti Ranskan aika-ajomestaruuden ja oli MM-kilpailuissa samassa lajissa 12:s. Vuonna 2010 hän oli Baskimaan ympäriajossa viides. Vuonna 2011 hän sijoittui Välimeren ajossa toiseksi, Pariisi–Nizza-ajossa kuudenneksi ja Ranskan ympäriajossa yhdeksänneksi. Ranskan ympäriajossa 2012 hän oli 12:nnella etapilla toinen. Välimeren ajossa 2013 hän voitti neljännen etapin ja sijoittui kokonaiskilpailussa toiseksi. Saman vuoden Pariisi–Nizza-ajossa hän oli kolmas ja Tour de Romandiessa kuudes.


title: Jean-Christophe Péraud

text: Péraud voitti Välimeren ajossa 2014 viidennen etapin ja sijoittui kokonaiskilpailussa toiseksi. Tirreno–Adriaticossa hän oli neljäs ja voitti Critérium Internationalin kokonaiskilpailun. Baskimaan ympäriajossa hän oli kolmas. Ranskan ympäriajossa hän sijoittui 14. etapilla kolmanneksi. Kokonaiskilpailun lopputuloksissa hän oli toinen. Vuonna 2015 hän voitti Critérium Internationalin kokonaiskilpailun ja toisen etapin. Espanjan ympäriajossa 2016 hän oli kolmastoista.


title: Velkakello

text: Velkakello on mittari, joka pyrkii näyttämään jonkun valtion velan reaaliajassa. Velkakellolla pyritään havainnollistamaan esimerkiksi velan kasvunopeutta. Velkakello voi olla virtuaalinen internet-sivu tai fyysinen mittari, kuten Yhdysvaltojen valtionvelkaa kuvaava velkakello Manhattanin Times Squarella New Yorkissa. Suomessa ideaa on kehitellyt toimittaja Mika Mäkeläinen, joka perusti kansalaishanke Velkakello.fi:n, virtuaalisen Suomen valtiovelkaa kuvaavan nettisivuston.


title: Anders Behring Breivik

text: Fjotolf Hansen, ent. Anders Behring Breivik [ˈɑnːəʂ ˈbeːrɪŋ ˈbrɛiviːk] (s. 13. helmikuuta 1979 Oslo) on norjalainen mies, joka teki 22. heinäkuuta 2011 terrori-iskut Oslossa ja Utøyan saarella Oslon lähistöllä. Iskuissa kuoli 77 ihmistä. Iskut koostuivat oslolaisen virastotalon edessä räjäytetystä autopommista, johon kuoli kahdeksan, ja joukkomurhasta Utøyan saarella, jossa oli sosiaalidemokraattisen AUF-nuorisojärjestön kesäleiri, missä hän ampui 69 ihmistä. Breivik oli iskujen tekohetkellä 32-vuotias.


title: Anders Behring Breivik

text: Oslon käräjäoikeus tuomitsi 24. elokuuta 2012 Anders Breivikin 21 vuodeksi vankeuteen kahden terroristisen teon tekemisestä.


title: Anders Behring Breivik

text: Breivikin mukaan iskut olivat hienostunein ja vaikuttavin poliittinen hyökkäys toisen maailmansodan jälkeisessä Euroopassa. Breivikin mukaan hänen tekemänsä iskut olivat välttämättömiä Norjan ja Euroopan säästämiseksi monikulttuurisuudelta ja islamilta. Breivik on heitä vastaan, jotka sallivat vieraista kulttuureista tulevien ja erityisesti islaminuskoisten suurimittaisen maahanmuuton. Breivikin mukaan Utøyan saarella olleet leirille osallistuneet vasemmistolaiset nuoret olisivat edistäneet Norjan muuttumista monikulttuuriseksi ja islamilaiseksi maaksi. Breivikin mukaan leiriläiset eivät olleet viattomia ja on verrannut kyseisiä poliittisia nuoria Hitler-Jugendiin.


title: Anders Behring Breivik

text: Breivik on kertonut iskujen toimineen markkinointioperaationa kirjoittamalleen 1 500-sivuiselle manifestille "2083 – A European Declaration of Independence". Ensimmäisen mielentilatutkimuksen mukaan Breivik sairastaa skitsofreniaa, mutta sen jälkeen tehdyn mukaan ei, minkä johdosta oikeus totesi Breivikin syyntakeiseksi ja tuomitsi hänelle 24. elokuuta 2012 maksimaalisen rangaistuksen, joka on Norjassa 21 vuoden elinkautinen. Breivik itse halusi tulla tuomituksi syyntakeisena. Breivik totesi oikeudenkäynnissä, että hän ei tunnusta Norjan tuomioistuimia. Breivikin teko ja tuomio synnyttivät yhteiskunnallista keskustelua kuolemanrangaistuksesta, jollaista Norjassa ei ole.


title: Anders Behring Breivik

text: Breivik on yhdistetty äärioikeistoon, fasisteihin ja nationalisteihin.


title: Anders Behring Breivik

text: Norjalaisen tavan mukaan Anders Behring Breivikin nimessä keskimmäinen osa ”Behring” on äidin ja ”Breivik” isän sukunimi. Breivikillä on kaksi velipuolta ja kaksi sisarpuolta vanhempiensa aikaisemmista avioliitoista.


title: Anders Behring Breivik

text: Andersin äiti sairaanhoitaja Wenche Breivik oli naimisissa norjalaisen diplomaatin Jens Breivikin kanssa, joka työskenteli Lontoossa. Äiti moitti poikaansa jo raskausaikana ”ilkeäksi”, koska tämä potki häntä kohdussa. Äiti olisi halunnut raskauden keskeytystä, mutta sitä ei sallittu, koska raskaus oli edennyt jo liian pitkälle. Hän lopetti myöhemmin poikansa imettämisen, koska lapsi ”imi hänestä elämän pois”. Breivikin äiti muutti Breivikin ja tämän isosiskon kanssa Osloon ennen pojan ensimmäistä syntymäpäivää, eikä tämän isä käynyt koskaan katsomassa lastaan.


title: Anders Behring Breivik

text: Äiti toi Breivikin neljävuotiaana psykiatrisiin tutkimuksiin, koska piti tätä arvaamattomana ja yliaktiivisena. Hoitohenkilökunta tarkkaili kuukauden päivät äidin ja lapsen vuorovaikutusta, ja heidän mielestään poika vaikutti päinvastoin passiiviselta ja masentuneelta. He huomasivat, että Breivikin äiti käyttäytyi itse epäjohdonmukaisesti ja aggressiivisesti poikaansa kohtaan. Äiti kertoi kokevansa, että hänen poikansa on "pohjimmiltaan ilkeä ja paha ja päättänyt tuhota hänet". Hoitokokous päätti, että Breivik pitää ottaa heti pois äidiltään, koska tämän käyttäytyminen vaarantaa pojan tasapainoisen kehityksen. Lastensuojeluviranomaiset eivät kuitenkaan noudattaneet terveysviranomaisten kehotusta. Tämän jälkeen isä Jens Breivik yritti saada huoltajuuden kokonaan itselleen, mutta oikeus hylkäsi isän vaatimukset.


title: Anders Behring Breivik

text: Breivikin isäpuoli Tore Tollefsen tapasi pojan ensimmäisen kerran pojan ollessa 12-vuotias. Breivik oli isäpuolen mukaan kohtelias ja lempeä poika, joka piti huolta kavereistaan.


title: Anders Behring Breivik

text: Breivik opiskeli Oslon kauppakoulussa (Oslo Handelsgymnasium). Hän asui äitinsä kanssa eikä seurustellut. Ennen iskuja Breivik oli pitänyt kolme vuotta vihanneksia kasvattavaa puutarhayritystä, mikä mahdollisti pommin tekoon tarvittavan lannoitteen oston suurina määrinä ilman suurempaa huomiota.


title: Anders Behring Breivik

text: Breivikin isä asuu nykyisin eläkeläisenä Ranskassa eikä ole ollut yhteydessä poikaansa sitten vuoden 2005. Isä oli vuonna 2010 sitä mieltä, ettei hänen varmaankaan kannata puhua poikansa kanssa, jos hänen poikansa on niin hullu kuin psykiatrit uskovat.


title: Anders Behring Breivik

text: Breivikillä ei ole sotilaskoulutusta, koska hän ei suorittanut asevelvollisuuttaan Norjan armeijassa. Manifestissaan Breivik kertoo, kuinka hän vältti asepalveluksen kolme kertaa väittämällä, että hänen pitää huolehtia sairaasta sukulaisestaan, eikä hän lisäksi voinut laittaa henkeään alttiiksi pakollisessa asevelvollisuudessa Norjan poliittisten puolueiden suuntauksen takia. Norjan viranomaiset sanovat hänen välttäneen asepalveluksen, koska hän ”ei ollut kelvollinen palvelukseen”.


title: Anders Behring Breivik

text: Aserekisterin mukaan Behring Breivikille oli rekisteröity haulikko, kivääri ja Glock-merkkinen pistooli.


title: Anders Behring Breivik

text: Breivik oli Norjan edistyspuolueen jäsen vuosina 1999–2004, puolueen nuorisojärjestön jäsen vuosina 1997–2007 ja nuoriso-osaston paikallisjohtaja 2002–2004.


title: Anders Behring Breivik

text: Breivik oli vapaamuurari vuodesta 2008, mutta vapaamuurarijärjestö erotti hänet heti joukkosurman jälkeen, koska jäseniksi ei hyväksytä rikollisia.


title: Anders Behring Breivik

text: Internetissä levitetty, salanimellä Andrew Berwick kirjoitettu, kirja "Eurooppalainen itsenäisyysjulistus" (2083: A European Declaration of Independence) on Breivikin kirjoittama. Teos julkaistiin samana päivänä iskujen kanssa, muutama tunti ennen tapahtumia. Kirjassa on 1516 sivua ja valokuvia kirjoittajasta. Teksti sisältää Breivikin päiväkirjoja ja pomminteko-ohjeita ja siinä käsitellään maahanmuuttoa monikulttuurisuuden ja islamin vastaiselta kannalta. Osia kirjoituksesta on otettu suoraan yhdysvaltalaisen Unabomberin manifestista, ilman mainintaa lähteestä, siten, että sanat ”vasemmistolainen” korvaa termi ”kulttuurimarxilainen” ja sanaparin ”mustat ihmiset” korvaa sana ”muslimit”. Breivik lähetti manifestinsa monien, pääasiassa äärioikeistolaisten, puolueiden edustajille ympäri Eurooppaa, muun muassa Suomeen useille perussuomalaisille, kuten Pirkanmaan perussuomalaisten silloiselle piirissihteerille Terhi Kiemungille. Manifestissaan Breivik mainitsee lukuisia ideologioita ja henkilöitä, joita hän vastustaa.


title: Anders Behring Breivik

text: Breivik luonnehtii ideologiaansa arvokonservatismiksi ja ”Wienin koulukuntaan” suuntautuvaksi konservatismiksi sekä nationalismiksi. Hän väittää edustavansa kansallista vastarintaliikettä, alkuperäiskansojen oikeusliikettä ja oikeisto-vallankumouksellista liikettä. Sanomalehti Verdens Gangin mukaan hän pitää itseään konservatiivina ja militanttina nationalistina Breivikin on kerrottu julkaisseen internetissä islaminvastaisia kirjoituksia norjalaisella Document.no-sivustolla. Hän on kertonut ihailevansa Winston Churchillia, alankomaalaista poliitikkoa Geert Wildersiä, toisen maailmansodan aikaisen norjalaisen vastarintaliikkeen taistelijaa Max Manusta, sekä filosofi John Stuart Milliä. Breivik mukaili Milliä Twitterissä ennen tapahtumaa: ”One person with a belief is equal to the force of 100 000 who have only interests”. Millin alkuperäinen sitaatti oli kuitenkin: ”One person with a belief is a social power equal to ninety-nine who have only interests”.


title: Anders Behring Breivik

text: Breivikin manifesti on suurimmaksi osaksi muista lähteistä kopioitua tekstiä. Erityiseksi innoituksen lähteeksi mainitaan ”Wienin koulukunta”. Breivikin mukaan tämä ajatussuunta on ”sekoitus erilaisista konservatiivisista ja traditionalistisista virtauksista, ”marxilaisen Frankfurtin koulukunnan” vastakohta” ja voimakkaasti islamin vastainen. Hän nostaa esiin kolme keskeistä kirjoittajaa: norjalaisen bloggaajan Fjordmanin, egyptiläissyntyisen juutalaisen kirjoittajan Bat Ye’orin ja islamvastaisen amerikkalaisen kirjailijan ja keskustelijan Robert Spencerin. Näitä kirjoittajia ja Breivikin mainitsemia verkkosivuja, kuten amerikkalaista Gates of Viennaa, yhdistää kuuluminen samaan internet-kirjoittajien yhteisöön. Tämä blogikirjoittajien joukko käyttää itsestään nimitystä vastajihadistit.


title: Anders Behring Breivik

text: Suomalaisista poliitikoista Breivik mainitsee manifestissaan Jussi Halla-ahon, Hannu Takkulan ja Martti Ahtisaaren. Hän kertoo jakavansa Halla-ahon mielipiteet maahanmuutosta ja myötäilee Takkulan näkemyksiä Israelista, mutta kritisoi Ahtisaaren Serbiaa koskevia lausuntoja. Breivik myös siteeraa suoraan Halla-ahoa ihailevaan sävyyn.


title: Anders Behring Breivik

text: Fjordman oli internetissä monien samanmielisten ihailema hahmo. Esimerkiksi eräässä kirjoituksessaan Fjordman vaati, että ”tiedotusvälineissä ja yliopistopiireissä toimivat maanpetturit ja viideskolonnalaiset on syrjäytettävä vallasta ja korvattava ihmisillä, jotka ovat uskollisia meille ja meidän kansakunnillemme”. Toisessa hän kirjoitti: ”Meidän on varmistauduttava siitä, että ne, jotka ovat levittäneet myrkylliset ajatukset monikulttuurisuudesta ja vieraiden heimojen joukkomaahanmuutosta katoavat samalla kuin nämä ajatuksetkin”. Breivikin tavoin häntä kiinnostivat suuresti myös historialliset sankarit, joilla on ollut asema hänen mielestään ikuisessa sodassa islamia vastaan, muun muassa frankkien sotapäällikkö Kaarle Martel ja Puolan kuningas Juhana III Sobieski.


title: Anders Behring Breivik

text: Sivut 11–37 ovat plagiaatti William Lindin toimittamasta teoksesta "Political Correctness", jonka on julkaissut vuonna 2004 amerikkalainen Free Congress Foundation. Tämä kulttuurikonservatiivinen ajatushautomo on arvostellut muun muassa ”poliittista korrektiutta” ja ”kulttuurimarxilaisuutta”.


title: Anders Behring Breivik

text: Breivik on todennut että hän pyrkii edistämään "puhdasta pohjoismaista ihannetta", puolustaen samanlaisen puolueen perustamista Norjaan joka olisi esikuvana Ruotsissa toimivan uusnatsipuolueen, Ruotsalaisten puoluelle. Breivik tunnistaa itsensä osaksi "Länsi-Euroopan fasistista liikettä


title: Anders Behring Breivik

text: Manifestin mukaan sen kirjoittaja on ”sataprosenttisesti kristitty” mutta hän ei ole ”erityisen uskonnollinen” ja pitää itseään ”kulttuurikristittynä” sekä ”nykyajan ristiretkeläisenä”. Breivikin manifestissa lukee, että ”en aio teeskennellä, että olisin erityisen uskonnollinen ihminen, se olisi valhe”, nimittää uskontoa tueksi ja henkisen voiman lähteeksi sekä sanoo, että ”olen aina ollut hyvin pragmaattinen ja saanut vaikutteeni sekulaarista ympäristöstäni”. Viitatessaan termiin ”kulttuurikristitty”, jolla hän tarkoittaa eurooppalaisen kulttuurin säilyttämistä, Breivik kirjoittaa, että ”riittää, että on kristitty agnostikko tai kristitty ateisti (ateisti, joka haluaa säilyttää ainakin eurooppalaisen kristillisen kulttuurin perinnön perusasiat)”. Breivik toteaa, että ”minulla ja monella kaltaisellani ei välttämättä ole henkilökohtaista suhdetta Jeesukseen Kristukseen ja Jumalaan.” Hän sanoi suunnittelevansa, että olisi rukoillut Jumalan apua hyökkäysten aikana.


title: Anders Behring Breivik

text: Aiemmin Norjan poliisi oli ilmoittanut, että Breivik on uskonnollinen kiihkoilija, jolla on äärioikeistolainen tausta. Hän on Jerusalem Post -lehden mukaan äärioikeistolainen siionisti. Breivik on todennut että hänen "tukensa" Israelille on rajoitettu, ja katsoo Israelin olevan paikka jonne voidaan karkoittaa kaikki ei-lojaalit juutalaiset.


title: Anders Behring Breivik

text: Oslolaisen Rauhantutkimuksen instituutin johtaja Kristian Berg Harpvikenin mukaan Breivik ei ole äärikristitty, fundamentalisti tai minkään kristillisen järjestön jäsen, mutta kannatti kristillisiä perinteitä. Kansainvälisen politiikan tutkijan Toby Archerin mielestä Behring Breivikin aatemaailman juuret ovat vastajihad-liikkeessä, joka pitää Eurabia-teoriaa muslimien salaliittona syyksi islamisoida Eurooppa


title: Anders Behring Breivik

text: Videossaan Breivik ilmoitti ihailevansa Kaarle Martelia, Rikhard I Leijonamieltä, El Cidiä, Vlad Seivästäjää, Jacques de Molayta, Nikolai I:ta ja Juhana III Sobieskia. Manifestissaan Breivik väitti kuuluvansa Temppeliherrain ritarikuntaan.


title: Anders Behring Breivik

text: Breivik vei 22. heinäkuuta 2011 Oslon keskustaan autopommin, joka räjähti kello 15.26 paikallista aikaa. Pommin räjähdyksestä kuoli 8 ihmistä. Kaksi tuntia myöhemmin Breivik saapui poliisiksi pukeutuneena Norjan työväenpuolueen leirille Utøyan saarelle Oslon lähettyvillä ja avasi tulen kohti teini-ikäisiä leiriläisiä ja muita saarella olleita, joista kuoli 69, yksi välillisesti ja haavoittui useita. Yhteensä Behring Breivikin uhreja oli 77. Hänet pidätettiin Utøyassa. Asianajajansa Geir Lippestadin mukaan Breivik on myöntänyt kuulusteluissa molemmat terroriteot, joita hän kutsuu ”kauhistuttaviksi mutta välttämättömiksi” toimiksi, mutta kieltää rikkoneensa lakia. Lippestadin mukaan Breivik halusi muutosta yhteiskuntaan ja omasta näkökulmastaan katsottuna hän tarvitsi pakkokeinoja vallankumouksen kautta. Hän toivoi hyökkäävänsä yhteiskuntaa ja yhteiskunnan rakennetta vastaan.


title: Anders Behring Breivik

text: Breivik tuomittiin 24. elokuuta 2012 Norjan lain mukaisesti pisimmäksi mahdolliseksi ajaksi eli 21 vuodeksi vankilaan.


title: Anders Behring Breivik

text: 29. marraskuuta 2011 julkistetun mielentilatutkimuksen mukaan Breivik oli ampumisvälikohtauksen ja poliisitutkinnan aikana psykoottisessa tilassa ja siten syyntakeeton. Huhtikuussa 2012 julkaistiin toinen mielentilatutkimus, jonka mukaan Breivik oli tekohetkellä täydessä ymmärryksessä. Breivik itse piti syyntakeettomaksi leimaamista nöyryytyksenä ja halusi tulla tuomituksi veriteoista. Breivikiä luonnehditaan psykiatripiireissä yleisesti ottaen psykopaatiksi eli tietyllä tavalla luonnehäiriöiseksi, ei mielisairaaksi.


title: Anders Behring Breivik

text: Oikeudenkäynnin aikana Breivik kertoi toivovansa joko vapautusta tai kuolemanrangaistusta. Breivik tuomittiin 24. elokuuta 2012 Oslon käräjäoikeudessa 21 vuodeksi vankeuteen. Norjassa ei ole käytössä elinkautista vankeusrangaistusta, vaan ankarin tuomio on 21 vuotta vankeutta. Eristämistä voidaan tosin jatkaa pidempään mikäli vangin turvallisuutta ei voida taata tai hän vapauduttuaan aiheuttaisi todennäköisesti vaaraa muille ihmisille.


title: Anders Behring Breivik

text: Hän tulee kärsimään rangaistustaan Ilan erikoisvankilassa 20 km Oslosta pohjoiseen. Siellä hänellä on käytössä kolme kahdeksan neliön selliä, joista yksi on makuuselli, toinen oleskelutila ja kolmas kuntoilua varten. Breivikillä on oma ulkoilutila. Breivikin turvallisuuden vuoksi hän ei ole missään yhteydessä vankilan muihin vankeihin.


title: Anders Behring Breivik

text: Vankeutensa aikana, jota on kestänyt huhtikuuhun 2014 mennessä 33 kuukautta, Breivik ei ole saanut tavata muita vankeja. Ulkopuolisten vierailut ovat rajoittuneet äitiin, joka kuoli vuonna 2013 syöpään, sekä ammattiauttajiin. Myös Breivikin kirjeenvaihtoa ulkomaailmaan on rajoitettu.


title: Anders Behring Breivik

text: Syyskuussa 2015 Breivik uhkasi aloittaa syömälakon ja näännyttää itsensä kuoliaaksi, koska hän ei ole pystynyt jatkamaan yliopisto-opintojaan. Hän ei edelleenkään saa olla yhteydessä muihin vankeihin. Norjan viranomaiset ilmoittivat vastaukseksi, että hän saa halutessaan vapaasti näännyttää itsensä hengiltä eikä vankilan hoitohenkilökunta puuttuisi asiaan. Breivik perui uhkauksensa vähän myöhemmin.


title: Anders Behring Breivik

text: Vuonna 2016 Breivik ryhtyi oikeustoimiin pitkään jatkuneen eristämisensä purkamiseksi. Hänen mukaansa vankeusoloja voidaan verrata kidutukseen ja hänen ihmisoikeuksiaan loukataan, kun häntä pidetään eristyksessä. Oikeudenkäynti käytiin 15.–18. maaliskuuta 2016 hänen vankilansa Skienin voimistelusalissa, koska Breivikin siirtäminen pois Skienin vankilasta olisi ollut liian suuri turvallisuusriski. Oikeudenkäynnin tuomio julistettiin 20. huhtikuuta 2016. Breivikin valitus epäinhimillisistä vankilaoloista hyväksyttiin osittain. Oikeuden mukaan Breivikin kohtelussa rikottiin Euroopan ihmissoikeussopimusta. Breivikin yksityisyydensuojaa tai hänen perhe-elämänsä suojaa ei kuitenkaan oikeuden mukaan loukattu.


title: Anders Behring Breivik

text: Breivik aloitti valtiotieteen opinnot Oslon yliopistossa tuomionsa jälkeen. Vuonna 2015 Breivik hyväksyttiin opiskelijaksi Oslon yliopiston valtiotieteellisen tiedekuntaan, luettuaan valtio-oppia jo kaksi vuotta vankilasta käsin. Breivikin on suoritettava kaikki opintonsa eristyssellistään, eikä hän osallistu luennoille tai seminaareihin, minkä vuoksi hän ei pysty suorittamaan kandidaatin tutkintoa loppuun saakka.


title: Anders Behring Breivik

text: Breivik pääsee sellissään käsiksi kirjoihin, mutta ei internetiin.


title: Sylvi (täsmennyssivu)

text: Sylvi tarkoittaa muun muassa seuraavia:


title: Sylvi (vuoden 1944 elokuva)

text: Sylvi on Toivo Särkän ohjaama elokuva vuodelta 1944. Se perustuu Minna Canthin näytelmään "Sylvi" (1893).


title: Sylvi (vuoden 1944 elokuva)

text: Tarina on kolmiodraama, jossa holhooja, ikääntynyt asessori (Edvin Laine) taivuttaa holhottinsa, orpotyttö Sylviin (Helena Kara) vaimokseen. Sylvi kuitenkin rakastaa komeaa ylioppilasta Viktoria (Leif Wager).


title: Sylvi (vuoden 1944 elokuva)

text: Särkkä teki elokuvan Minna Canthin satavuotissyntymäpäivän kunniaksi. Alkujaan näytelmä oli ruotsinkielinen, mihin syynä olivat Canthin ja Suomalaisen teatterin erimielisyydet.


title: Sylvi (vuoden 1944 elokuva)

text: Aikalaisarvioissa "Sylvi" sai leiman ”kulttuurielokuva”, ja arvioissa annettiin niin risuja kuin ruusujakin. Käsikirjoitus saa Paula Talaskiveltä ("Helsingin Sanomat") runsaat kiitokset: ”Käsikirjoituksen tekijä - - on erinomaisella johdonmukaisuudella laventanut näytelmä Sylvin elokuvaksi. Kaikki ne kohtaukset ja keskustelut, jotka käsikirjoituksen tekijä on tehnyt 'omasta päästään', pysyvät niin uskollisesti Canthin sävyssä ja näytelmän aikakauden hengessä, ettei voi huomata mitään saumaa tai erotusta alkuperäisen ja lisätyn välillä.” Mutta kritiikkiäkin tuli, liiasta hempeydestä, syleilyjen runsaudesta (Salama Simonen, "Uusi Suomi" ja Toini Aaltonen, "Suomen Sosialidemokraatti"). Elokuvan äänityksen heikkoutta ihmeteltiin useassa arviossa.


title: Sylvi (vuoden 1944 elokuva)

text: 2000-luvulla elokuvaa on arvosteltu liiallisesta romanttisuudesta (Pertti Avola) ja paatoksellisuudesta, joka hävittää Canthin kriittiset pohdinnat ajan naiseudesta (Arto Pajukallio). Toisaalta Henri Waltter Rehnströmin mukaan ”ohjaustyö on pätevä” ja ”alkuperäisteoksen väkevyys on tallentunut hienosti filmille”.


title: Tyrifjorden

text: Tyrifjorden on Norjan neljänneksi suurin luonnonjärvi. Se sijaitsee Buskerudin läänissä, noin 40 km Oslon luoteispuolella. Järven pinta-ala on 136 neliökilometriä, tilavuus 13,1 kuutiokilometriä, keskisyvyys 97 metriä ja suurin syvyys 295 metriä. Tilavuudeltaan se on Norjan toiseksi suurin luonnonjärvi. Järvi laskee 48 kilometrn pituisen Drammenselvan kautta Oslonvuonon sivuvuonoon Drammeninvuonoon.


title: Tyrifjorden

text: Järven nimen jälkiosa "fjorden" tarkoittaa vuonoa, vaikka järvi on sisämaassa. Heti jääkauden jälkeen järvi onkin ollut jonkin aikaa vuonona yhteydessä mereen.


title: Tyrifjorden

text: Tyrifjordenissa sijaitsevalla Utøyan saarella tapahtui 22. heinäkuuta 2011 terrori-isku, jossa kuoli 69 ihmistä sekä useita loukkaantui vakavasti. Tapahtuma-aikaan saarella oli menossa sosiaalidemokraattien nuorisoleiri.


title: Pedro Claro Meurice Estiu

text: Pedro Claro Meurice Estiu (23. helmikuuta 1932 – 21. heinäkuuta 2011) oli kuubalainen roomalaiskatolinen piispa. Hän sai pappisvihkimyksensä 26. kesäkuuta 1955, ja piispaksi hänet vihittiin 30. elokuuta 1967. Pääkonsekraattorina toimi Enrique Pérez Serantes, jota avustivat Adolfo Rodríguez Herrera ja Alfredo Ignacio Llaguno Canals.


title: Pedro Claro Meurice Estiu

text: Meurice Estiu sai vuonna 1967 nimityksen Santiago de Cuban vihkipiispaksi ja Teglata in Numidian titulaaripiispaksi. 4. heinäkuuta 1970 hänet nimitettiin Santiago de Cuban arkkipiispaksi, jona hän toimi, kunnes jäi eläkkeelle 10. helmikuuta 2007. Hän kuoli 79-vuotiaana.


title: Henrique Johannpötter

text: Henrique Johannpötter (23. kesäkuuta 1933 – 19. heinäkuuta 2011) oli saksalaissyntyinen, Brasiliassa toiminut roomalaiskatolinen piispa. Hänestä tuli fransiskaani vuonna 1959, ja hänet vihittiin papiksi 26. heinäkuuta 1961. Hänet nimitettiin 7. joulukuuta 1988 Bacabalin hiippakunnan koadjuuttoripiispaksi ja vihittiin piispaksi 20. tammikuuta 1989. Pääkonsekraattorina toimi Pascàsio Rettler, jota avustivat Miguel Fenelon Câmara Filho ja Paulo Eduardo Andrade Ponte.


title: Henrique Johannpötter

text: 2. joulukuuta 1989 Johannpötteristä tuli Bacabalin piispa, jonka tehtävistä hän erosi huhtikuussa 1997.


title: William Leonard D’Mello

text: William Leonard D’Mello (24. maaliskuuta 1931 – 19. heinäkuuta 2011) oli intialainen roomalaiskatolinen piispa. Hän syntyi Mangaloressa ja sai pappisvihkimyksensä 16. huhtikuuta 1957. Piispaksi hänet vihittiin 29. huhtikuuta 1977; pääkonsekraattorina toimi Duraisamy Simon Lourdusamy, jota avustivat Packiam Arokiaswamy ja Ignatius P. Lobo.


title: William Leonard D’Mello

text: D’Mello nimitettiin Karwarin hiippakunnan piispaksi 24. tammikuuta 1976. Hän jäi eläkkeelle 24. helmikuuta 2007.


title: Derek Fernandes

text: Derek Fernandes (s. 14. toukokuuta 1954 Sirsi) on intialainen roomalaiskatolinen piispa. Hän sai pappisvihkimyksensä 5. toukokuuta 1979 Belgaumin hiippakunnassa. 24. helmikuuta 2007 hänet nimitettiin Karwarin hiippakunnan piispaksi William Leonard D’Mellon seuraajaksi. Piispaksi vihkiminen seurasi 20. huhtikuuta. Pääkonsekraattorina toimi Pedro López Quintana, jota avustivat Bernard Blasius Moras ja Peter Machado.


title: Utøya

text: Utøya on pieni saari Tyrifjorden-järvessä Norjan Buskerudin läänissä. Se sijaitsee Holen kunnassa, 38 kilometriä Oslosta luoteeseen. Saaren pinta-ala on 10,6 hehtaaria. Se on puolen kilometrin päässä mantereesta, jossa rantaa pitkin kulkee valtatie E16.


title: Utøya

text: Saaren omistaa Norjan työväenpuolueen nuorisojärjestö Arbeidernes ungdomsfylking, joka järjestää saarella nuorisoleirejä. Saaren lahjoitti vuonna 1950 ammattijärjestöjen yhteistyöelin Oslo og Omegn faglige samorganisasjonen.


title: Utøya

text: Utøyasta tuli kansainvälinen käsite, kun 22. heinäkuuta 2011 saarella tapahtui joukkosurma, jossa kuoli 69 ihmistä. Tekijäksi paljastui Anders Behring Breivik.


title: Jane Greer

text: Jane Greer (9. syyskuuta 1924 – 24. elokuuta 2001) oli yhdysvaltalainen elokuva- ja tv-näyttelijä, joka tunnettiin kenties parhaiten roolistaan femme fatale Kathie Moffatina vuoden 1947 elokuvassa "Varjot menneisyydestä".


title: Danielle Harris

text: Danielle Harris (s. 1. kesäkuuta 1977) on yhdysvaltalainen näyttelijä, joka on esiintynyt elokuvissa ja televisiossa.


title: Danielle Harris

text: Harris aloitti näyttelemisen jo kahdeksanvuotiaana televisiosarjassa "One Life to Live" vuonna 1985. Tämän jälkeen hän sai yhden pääosista elokuvissa "Halloween 4" (1988) ja "Halloween 5" (1989), joissa hän esitti sarjamurhaaja Michael Myersin yhdeksänvuotiasta siskontytärtä. Sittemmin Harris esiintyi elokuvissa "Kuoleman merkki" (1990), "Viimeinen partiopoika" (1991), "Free Willy – pelastakaa Willy" (1993) ja "Daylight – paniikki tunnelissa" (1996).


title: Danielle Harris

text: 2000-luvulla Harris pääsi jälleen näyttelemään Halloween-elokuvissa, kun ohjaaja Rob Zombie aloitti uuden elokuvasarjan. "Halloweenissa" (2007) ja "Halloween II:ssa" (2009) Harris näytteli Laurie Stroden ystävää Anne Brackettia.


title: Danielle Harris

text: Harris on esiintynyt ahkerasti myös televisiossa, muun muassa sarjoissa "Teho-osasto", "", "Siskoni on noita", "West Wing" ja "Todistettavasti syyllinen".


title: Danielle Harris

text: Harris on ollut mukana myös Five Finger Death Punchin kappaleen ”The Bleeding” musiikkivideolla.


title: Radio 1 (Ruotsi)

text: Radio 1 on ruotsalainen kaupallinen puheradioasema, jonka omistaa ruotsalainen Modern Times Group. Radio 1 aloitti lähetykset 4. huhtikuuta 2011, jolloin se korvasi aiemman STAR FM:n.


title: Radio 1 (Ruotsi)

text: STAR FM oli Tukholmassa, Ruotsissa toiminut kaupallinen paikallisradioasema, joka aloitti lähetyksensä 1. huhtikuuta 2008. Se korvasi aiemmin lähettäneen Svenska Favoriterin. STAR FM:n omisti Modern Times Group, ja se soitti pop- ja rockmusiikkia 1970-luvulta eteenpäin. STAR FM:n lähetys oli kuunneltavissa myös internetissä.


title: Radio 1 (Ruotsi)

text: STAR FM:n tunnuslause oli ”Bästa låtarna – Största artisterna”, suomennettuna ”Parhaat kappaleet – Suurimmat artistit”. Sen soittamia artisteja olivat muun muassa Michael Jackson, ABBA, Dolly Parton, Anastacia ja Lady Antebellum.


title: Radio 1 (Ruotsi)

text: 4. huhtikuuta 2011 STAR FM:n taajuudella aloitti Modern Times Groupin omistama Radio 1, jolla ei soiteta lainkaan musiikkia.


title: Onnea matkaan, Charlie!

text: Onnea matkaan, Charlie! () on Disney Channelin tuottama yhdysvaltalainen tilannekomediasarja, joka kertoo denveriläisestä Duncanin perheestä. Perheen toiseksi vanhin lapsi, teini-ikäinen Teddy Duncan (Bridgit Mendler) pitää videopäiväkirjaa, jonka hän on omistanut perheen vastasyntyneelle kuopukselle, Charlotte ”Charlie” Duncanille. Suomessa sarjaa esittävät Disney Channel ja Nelonen.


title: Daniel Zampieri

text: Daniel Zampieri (s. 22. toukokuuta 1990 Rooma) on italialainen moottoriurheilija. Hän kilpaili karting-sarjoissa kahden vuoden ajan kunnes hän siirtyi Italian Formula Renault -sarjaan vuonna 2006. Ensimmäisenä vuonnaan hän sijoittui yhdeksänneksi talvisarjassa. Seuraavana vuonna hän sijoittui toiseksi. Zampieri kilpaili myös Eurocup Formula Renault -sarjassa samoina vuosina ollen parhaimmillaan sarjan 22. Vuonna 2008 Zampieri jatkoi molemmissa Formula Renault -sarjoissa ollen yhdeksäs ja kahdestoista. Vuonna 2009 Zampieri voitti Italian F3-sarjan mestaruuden. Zampieri kilpaili myös Aasian GP2-sarjassa kaudella 2009–2010 Rapax-tallissa saavuttamatta pisteitä. Vuonna 2010 Zampieri kilpaili Formula Renault 3.5 -sarjassa sijoittuen yhdeksänneksi. Zampieri jatkaa sarjassa vuonna 2011.


title: Ruotsi olympialaisissa

text: Ruotsi on osallistunut kaikkiin kesä- ja talviolympialaisiin lukuun ottamatta Saint Louisin kesäolympialaisia 1904. Se on saavuttanut yhteensä 193 kulta-, 204 hopea- ja 230 pronssimitalia, millä se sijoittuu kaikkien aikojen mitalitilastossa kahdeksannelle sijalle. Kesäolympialaisissa maa on saanut 143 kulta-, 164 hopea- ja 176 pronssimitalia sijoittuen mitalitaulukossa kymmenenneksi. Talvikisoissa se on 50 kulta-, 40 hopea- ja 54 pronssimitalin myötä seitsemänneksi menestynein maa.


title: Ruotsi olympialaisissa

text: Ruotsi on järjestänyt kesäolympialaiset Tukholmassa 1912. Lisäksi Melbournen 1956 kisojen ratsastuslajit järjestettiin Tukholmassa. Yksittäisistä olympialaisista Ruotsi on saanut eniten mitaleja juuri Tukholmassa 1912, kaikkiaan 65 mitalia. Ruotsalaisurheilijoista eniten mitaleja, yhdeksän, ovat saavuttaneet hiihtäjä Sixten Jernberg ja ampuja Alfred Swahn. Eniten kultamitaleja, kuusi, on voittanut meloja Gert Fredriksson.


title: Dionisio Guillermo García Ibáñez

text: Dionisio Guillermo García Ibáñez (s. 31. tammikuuta 1945 Guantánamo) on kuubalainen roomalaiskatolinen arkkipiispa. Hän sai pappisvihkimyksensä 8. heinäkuuta 1985. 9. joulukuuta 1995 perustettiin Santisimo Salvador de Bayamo y Manzanillon hiippakunta, jonka ensimmäiseksi piispaksi García Ibáñez tuli nimitetyksi. Hänet vihittiin piispaksi 27. tammikuuta 1996. Pääkonsekraattorina toimi hänet aiemmin papiksikin vihkinyt Pedro Claro Meurice Estiu, jota avustivat Carlos Jesús Patricio Baladrón Valdés ja José Siro González Bacallao.


title: Dionisio Guillermo García Ibáñez

text: 10. helmikuuta 2007 García Ibáñez nimitettiin Santiago de Cuban arkkipiispaksi, jona häntä aiemmin oli toiminut Meurice Estiu. García Ibáñez asetettiin virkaan 24. helmikuuta.


title: Jälleen soittaa Dallapé

text: Jälleen soittaa Dallapé on vuonna 2010 ilmestynyt Dallapé-orkesterin albumi.


title: Jälleen soittaa Dallapé

text: Kaikissa kappaleissa solistina Sami Saari, ellei toisin mainittu.


title: Näin hänen kuolevan

text: Näin hänen kuolevan ("The Robe") on Henry Kosterin ohjaama yhdysvaltalainen elokuva vuodelta 1953. Elokuva pohjautuu Lloyd C. Douglasin samannimiseen romaaniin, ja se oli ensimmäinen CinemaScope-elokuva. Elokuva palkittiin Oscarilla parhaasta värielokuvan lavastuksesta (Walter M. Scott, Paul S. Fox, George W. Davis ja Lyle R. Wheeler) ja parhaasta värielokuvan puvustuksesta (Emile Santiago ja Charles LeMaire).


title: Näin hänen kuolevan

text: Elokuvan pääroolin roomalaisena tribuunina Marcellus Galliona näyttelee Richard Burton, jonka Pontius Pilatus (Richard Boone) määrää valvomaan Jeesuksen ristiinnaulitsemista. Gallio voittaa noppapelissä Jeesuksen viitan, jonka vaikutus muuttaa hänet lopulta kristityksi.


title: Soittajan sussu

text: Soittajan sussu on vuonna 2011 ilmestynyt Dallapé-orkesterin albumi.


title: Rhona Robertson

text: Rhona Susan Robertson (s. 19. heinäkuuta 1970 Auckland) on uusiseelantilainen entinen sulkapalloilija.


title: Rhona Robertson

text: Robertson osallistui olympialaisiin ensimmäistä kertaa Barcelonassa 1992. Hän pääsi tuolloin kaksinpelissä toiselle kierrokselle saakka, mutta putosi nelinpelissä Tammy Jenkinsin kanssa ensimmäisen ottelun jälkeen. Robertson sai vuonna 1994 kaksinpelistä pronssia Kansainyhteisön kisoissa jaetulla sijalla Australian Song Yangin kanssa. Hän osallistui jälleen olympialaisiin Atlantan kisoissa 1996, joissa hän putosi toisella kierroksella sekä kaksin- että nelinpelissä. Robertson voitti toisen Kansainyhteisön kisojen pronssimitalinsa nelinpelissä Kuala Lumpurissa 1998, jossa hän pelasi Jenkinsin kanssa. Hän pelasi vielä MM-kilpailuissa 2001, joissa hän hävisi ensimmäisen ottelunsa sekä kaksinpelissä, nelinpelissä että sekanelinpelissä.


title: Gerard (Yorkin arkkipiispa)

text: Gerard (k. 21. toukokuuta 1108) oli Englannin lordikansleri 1085–1092 ja Yorkin arkkipiispa vuosina 1100–1108. Ennen kuin hän saattoi ottaa vastaan Herefordin piispan viran vuonna 1096, hänet oli vihittävä diakoniksi ja papiksi. Pian Henrik I:sen valtaanastumisen jälkeen hänet nimitettiin Yorkin arkkipiispaksi ja joutui sittemmin osalliseksi pitkään jatkuneeseen kiistaan keskinäisestä arvojärjestyksestä Canterburyn kanssa.


title: Gerard (Yorkin arkkipiispa)

text: Gerard oli Winchesterin piispa Walkelinin ja Elyn luostarin apotin Simeonin veljenpoika. Hänen tiedetään olleen kanttori ja vuodesta 1091 arkkidiakoni Rouenin tuomiokirkossa.


title: Gerard (Yorkin arkkipiispa)

text: Englannin kuningas Vilhelm Punainen lähetti hänet vuonna 1095 Roomaan neuvottelemaan paavi Urbanus II:sen kanssa koskien Anselm Canterburylaisen palliumia.


title: Gerard (Yorkin arkkipiispa)

text: Gerard suositteli ainakin yhdelle papilleen heprean opiskelua, joka ei ollut tuohon aikaan yleistä. Hän tutki astrologiaa, minkä vuoksi häntä syytettiin noituuden harjoittamisesta. Näiden huhujen vuoksi häntä kieltäydyttiin hautaamasta Yorkin tuomiokirkkoon. Hän kuoli Southwellissa 21. toukokuuta 1108.


title: Jackie Wilson

text: Jack Leroy "Jackie" Wilson, Jr. (9. kesäkuuta 1934 – 21. tammikuuta 1984) oli yhdysvaltalainen laulaja ja esiintyjä, joka tunnettiin myös nimellä "Mr. Excitement". Wilson pääsi Rock and Roll Hall of Fameen vuonna 1987.


title: Jim Ronny Andersen

text: Jim Ronny Andersen (s. 4. toukokuuta 1975 Songdalen) on norjalainen entinen sulkapalloilija. Hän edusti seuratasolla tanskalaista Kastrup KMB Københavnia.


title: Jim Ronny Andersen

text: Andersen putosi MM-kilpailuissa 2003 kaksinpelissä heti ensimmäisellä kierroksella hävittyään espanjalaiselle Sergio Llopisille. Hän pääsi vuoden 2004 EM-kisoissa neljännelle kierrokselle, mutta hävisi tuolloin suoraan kahdessa erässä Peter Gadelle, joka voitti lopulta koko turnauksen. Andersen osallistui samana vuonna myös Ateenan olympialaisiin, joissa hän peittosi ensimmäisellä kierroksella Guatemalan Pedro Yangin, mutta hävisi toisessa ottelussaan Sony Dwi Kuncorolle, joka sai kisoista pronssia. Andersen pelasi MM-kisoissa vielä vuonna 2005, jolloin hän hävisi ensimmäisen ottelunsa eteläkorealaiselle Lee Hyun-Iille.


title: David Ruffin

text: Davis Eli "David" Ruffin (18. tammikuuta 1941 – 1. kesäkuuta 1991) oli yhdysvaltalainen soul-laulaja ja muusikko, joka tunnetaan parhaiten The Temptations -yhtyeen paasolistina vuosilta 1964-1968. Ruffin pääsi Rock and Roll Hall of Fameen vuonna 1989.


title: David Ruffin

text:
David Ruffin
The Ruffin Brothers
Ruffin & Kendrick


title: Zheng Zhi

text: Zheng Zhi (, s. 20. elokuuta 1980 Shenyang, Liaoning) on kiinalainen jalkapalloilija, joka edustaa kiinalaista Guangzhou Evergrandea. Hän aloitti uransa puolustajana, mutta siirtyi keskikenttäpelaajaksi. Siirto Shandong Lunengiin edisti Zhengin uraa ja hänestä tuli myöhemmin Kiinan maajoukkueen kapteeni, mikä johti siirtoihin Charlton Athleticiin ja Celticiin.


title: Zheng Zhi

text: Vuonna 1999 Zhengin seura Liaoning Chuangye oli kriisissä ja siltä estettiin kaikki pelaajasiirrot ja seuran toiminnat. Oltuaan vuoden pelaamatta ammattilaisjalkapalloa hän siirtyi Shenzhen Jianlibaoon, jossa hän pelasi pelintekijänä.


title: Zheng Zhi

text: 29. joulukuuta 2006 Zheng siirtyi loppukauden ja option kattavalla sopimuksella englantilaiseen Charlton Athleticiin. Hän oli uuden valmentajan Alan Pardewin ensimmäinen virallinen hankinta seurassa. Zheng oli tätä ennen ollut seuran testattavana vanhan valmentajan Les Reedin alaisuudessa. Hän debytoi Englannin valioliigassa Manchester Unitedia vastaan Old Traffordilla, kun hän korvasi loukkaantuneen Amdy Fayen. Zheng teki ensimmäisen maalinsa seuralle 18. maaliskuuta 2007 Newcastle Unitedia vastaan.


title: Zheng Zhi

text: Zheng palasi vanhaan seuraansa Shandong Lunengiin kauden 2006–2007 päätyttyä. Hän kuitenkin palasi Charltoniin elokuussa 2007 pysyvällä sopimuksella. Kahden vuoden sopimus oli arvoltaan kaksi miljoonaa puntaa. Maaliskuussa 2008 jalkapallolehti "FourFourTwo" äänesti hänet viidenneksi parhaaksi pelaajaksi Football Leaguessa. Zheng teki Mestaruussarjassa kaudella seitsemän maalia. Hänen lopullinen teränsä oli kateissa kauden toisella puoliskolla Kiinan maajoukkuekutsujen vuoksi. Kesällä 2008 Zheng yhdistettiin siirtohuhuissa vahvasti West Bromwich Albioniin. 8. heinäkuuta 2009 Zheng jätti Charltonin, kun seura putosi Ykkösliigaan.


title: Zheng Zhi

text: 1. syyskuuta 2009 Zhengista tuli toinen kiinalaispelaaja Du Wein ohella, joka on pelannut Celticissä, kun hän teki seuran kanssa kaksivuotisen sopimuksen. Valmentaja Tony Mowbray paljasti olleensa kauan kiinnostunut pelaajasta ja iloinen hankinnasta. Zheng ei ollut pelikypyinen Eurooppa-liigassa, koska hänen siirtonsa ei tullut ajoissa.


title: Zheng Zhi

text: Hän debytoi seurassa 4. lokakuuta 2009 derbyssä Rangersia vastaan. Hän hankki ottelussa joukkueelleen voiton tuoneen rangaistuspotkun. Hän teki ensimmäisen maalinsa seuralle Skotlannin valioliigassa 8. toukokuuta 2010 Heart of Midlothiania vastaan. 1. heinäkuuta Celtic purki Zhengin sopimuksen.


title: Zheng Zhi

text: 28. kesäkuuta 2010 Zheng palasi Kiinaan ja siirtyi ilmaisella siirrolla Guangzhou Evergrandeen. Hän teki seurassa kaudella 2010 viisi maalia 11 ottelussa. Zhengistä tehtiin seuran kapteeni kaudeksi 2011 Li Zhihain jätettyä seuran.Henkilökohtaiset


title: Ulappavalokalat

text: Ulappavalokalat (Neoscopelidae) on valokaloihin kuuluva kalaheimo. Heimon lajeja tavataan kaikista valtameristä.


title: Ulappavalokalat

text: Ulappavalokaloja elää kuusi lajia, jotka jaetaan kolmeen sukuun. Lajeihin kuuluu muun muassa suomuvalokala ("Neoscopelus macrolepidotus"). Ulappavalokalat ovat melko pieniä ja kooltaan 15–30 cm. Ruumiinrakenteeltaan ne ovat hoikkia. Heimon lajit eroavat valokalojen heimon ("Myctophidae") lajeista lyhyemmän ja taaempana sijaitsevan peräevän ja päästä puuttuvien valoelimien perusteella. "Neoscopelus"-suvun lajeilla on vatsassa kolme riviä valoelimiä. Valokalojen tavoin lajeilla on rasvaevä. Silmät ovat ulappavalokaloilla suuret tai keskikokoiset ja suomut ovat suuret, "Solivomer"-suvun lajeilla sahalaitaiset. Suu sijaitsee kuonon päässä ja on suuri, hampaat ovat pienet. "Scopelengys"-suvun laijeilla ei ole uimarakkoa, muilla on.


title: Ulappavalokalat

text: Ulappavalokaloja tavataan Atlantin, Intian valtameren ja Tyynenmeren alueilta trooppisista ja subtrooppisista vesistä. Ulappavalokalalajit elävät syvissä vesissä noin 500–1 000 metrin syvyydessä veden pinnasta.


title: Jerdoninpalmunäätä

text: Jerdoninpalmunäätä ("Paradoxurus jerdoni") on intialainen sivettieläin. Sitä on tavattu vain Länsi-Ghatien vuoristossa, mutta koska se on metsässä elävä yöeläin, sen elintavoista ja levinneisyydestä tiedetään varsin vähän.


title: Jerdoninpalmunäätä

text: Lajin suomenkieliseksi nimeksi on ehdotettu "intianmusankia".


title: Jerdoninpalmunäätä

text: Jerdoninpalmunäätä syö marjoja ja hedelmiä, näiden puutteessa myös pieniä ötököitä. Se on tärkeä laji Länsi-Ghatien sademetsien monimuotoisuudelle, koska se levittää syömiensä marjojen ja hedelmien siemeniä.


title: Anitškovin silta

text: Anitškovin silta () on Fontanka-joen ylittävä silta Pietarin kaupungissa Venäjällä. Kaupungin pääkatu Nevski prospekt ylittää joen tätä siltaa pitkin.


title: Anitškovin silta

text: Alkuperäinen puusilta valmistui vuonna 1716. Nykyistä siltaa alettiin rakentaa vuonna 1841, ja se valmistui vuonna 1842. Silta restauroitiin vuosina 1906–1908. Sen kokonaispituus on 54,6 metriä.


title: Anitškovin silta

text: Sillan hevospatsaat, jotka ovat kaupungin tunnetuimpia maamerkkejä, on veistänyt kuvanveistäjä Peter Clodt von Jürgensburg.


title: The Simpsons: Bart’s Nightmare

text:
The Simpsons: Bart’s Nightmare on Sculptured Softwaren kehittämä ja Acclaim Entertainmentin vuonna 1992 julkaisema
tasohyppelypeli Super Nintendo Entertainment Systemille ja Sega Mega Drivelle. Peli on "Simpsonit"-televisiosarjaan perustuva lisenssipeli.


title: The Simpsons: Bart’s Nightmare

text: Bart tekee huoneessaan kotitehtäviään pöydän ääressä myöhään iltaan asti, mutta nukahtaakin kesken kaiken pöytänsä ääreen. Bart alkaa nähdä unta, jossa hänen läksypaperinsa lentävät ikkunasta ulos ja hän hyppää perässä. Bart putoaa kadulle, jossa hän alkaa etsiä papereitaan. Pelaajan löydettyä kadulta paperin, tulee hänen hypätä sen päälle. Tällöin avautuu ruutu, jossa pelaajan on valittava kahdesta tasosta toinen. Tason läpäistyä pelaaja saa yhden (tai joskus kaksi) läksypaperia haltuunsa. Kun papereita on kaikkiaan kahdeksan kappaletta, peli on läpäisty. Tasot ovat jokseenkin erittäin haastavia. Tasoja on pelissä kaikkiaan kuusi kappaletta (lisäksi katukenttä).


title: The Simpsons: Bart’s Nightmare

text: Pelin juoni on ilmeisesti lainattu "Simpsoneiden" 2. tuotantokauden ensimmäisestä jaksosta "Ihme (Bart Gets an F)".


title: Boris Stenin

text: Boris Andrianovitš Stenin (, s. 17. tammikuuta 1935, Sverdlovsk – 18. tammikuuta 2001, Moskova) oli Neuvostoliittoa edustanut pikaluistelun maailmanmestari ja olympiamitalisti.


title: Boris Stenin

text: Stenin voitti yleisluistelun maailmanmestaruuden Davosissa vuonna 1960 ja saavutti samana vuonna hopeaa yleisluistelun EM-kilpailuissa sekä pronssia päämatkallaan 1 500 metrillä Squaw Valleyn olympialaisissa. Vuonna 1962 hän saavutti vielä EM-pronssia. MM-kilpailuissa hän sijoittui viidenneksi vuonna 1961 ja neljänneksi vuonna 1962.


title: Boris Stenin

text: Boris Steninin puoliso Valentina Stenina oli pikaluistelun kaksinkertainen olympiamitalisti ja kolminkertainen maailmanmestari.


title: The Simpsons: Bart vs. the World

text: The Simpsons: Bart vs. the World on Acclaim Entertainmentin vuonna 1991 julkaisema tasohyppely, joka perustuu "Simpsonit" -televisiosarjaan. Peli on julkaistu Nintendo Entertainment System, Sega Master System ja Sega Game Gear -pelikonsoleille.


title: The Simpsons: Bart vs. the World

text: Pelimekaniikka on lähestulkoon aivan samanlainen, kuin pelin edeltäjässä , mutta tällä kertaa pelaaja voi esimerkiksi ottaa kahden osuman sijaan viisi osumaa ennen kuolemaa. Lisäksi toisin kuin edeltäjässä, tässä pelissä on "power-uppeja", joista pelaaja voi saada lisää energiaa.


title: The Simpsons: Bart vs. the World

text: Tässä pelissä on myös bonus-pelejä. Esimerkiksi muistipeli, puzzle-peli ja Trivia (jossa kysytään kysymyksiä koskien Simpsonit tv-sarjaa tuohon astisilta tuotantokausilta). Saadakseen pelin läpäistyä parhaan lopun, on pelaajan jokaiselta tasolta myös löydettävä piilotetut Hassu-lelut. Esimerkiksi yhdellä Pohjois-navan tasolla Hassu-lumiukko ja yhdellä Egyptin tasolla Hassu-muumio. Kaikkien Hassu-lelujen kerääminen avaa myös Hollywoodiin yhden erikoistason, joka pelaajan on myös läpäistävä ennen viimeistä pomotaistelua.


title: The Simpsons: Bart vs. the World

text: Bart Simpson osallistuu Hassu-klovnin piirustuskilpailuun, jossa hän voittaa maailmanympärimatkan palkinnoksi. Todellisuudessa Bartin voitto ja palkinto oli Montgomery Burnsin lahjonta Hassulle.


title: The Simpsons: Bart vs. the World

text: Mr. Burns ja Waylon Smithers punovat juonia eliminoidakseen Simpsonien perheen, joka on aiheuttanut harmia Mr. Burnsille aikojen saatossa. Pelissä pelataan neljässä eri maassa ympäri maailman. Jokaisen maan lopussa Bart kohtaa loppuvastuksen, joka on aina joku Mr. Burnsin kaukainen sukulainen.


title: The Simpsons: Bart vs. the World

text: Pelin maat ovat Kiina, Pohjoisnapa, Egypti ja Hollywood.


title: Nuristanilaiset

text: Nuristanilaiset eli kaferit ovat keskenään sukua olevien kansojen tai heimojen muodostama ryhmä Afganistanin koillisosassa ja Pakistanin rajaseudulla. He puhuvat indoiranilaiseen ryhmään kuuluvia nuristanilaisia kieliä. Nuristanilaiset muodostavat nykyisin noin yhden prosentin Afganistanin koko väestöstä.


title: Nuristanilaiset

text: Nuristanilaiset elävät Afganistanin Nuristanissa ja Pakistanin Chitralissa. Kansoista suurin ovat Alingarin sivujokien ja Kunarin laaksoissa asuvat katit, joilla on useita paikallisia ja heimonimityksiä. Läntisten ja itäisten katien välissä Pechin sivujoen Prasunin laaksossa ovat prasunit ja näiden eteläpuolella Waigalin keski- ja yläjuoksulla waigalit. Pechin ja Alingarin välisellä vuoristoseudulla asuvat aškunit ja Pechin keskijuoksulla näitä lähellä olevat vamat. Kansatieteellisessä kirjallisuudessa nuristanilaisiin luetaan toisinaan myös dardilaisia kieliä puhuvia kansoja kuten kalašat. 1980-luvulla nuristanilaisia arvioitiin olevan 150 000 henkeä, joista 140 000 asui Afganistanissa. Nykyisin he muodostavat arviolta 1 % Afganistanin väestöstä.


title: Nuristanilaiset

text: Nuristanilaiset ovat alueensa kantaväestöä, joka mainitaan jo Aleksanteri Suuren aikana. Heidän kielensä muodostavat nykykäsityksen mukaan iranilaisten ja indoarjalaisten kielten ohella indoiranilaisten kielten kolmannen päähaaran. Alueen asukkaat säilyttivät itsenäisyytensä 1800-luvun loppuun saakka, jolloin Afganistanin kuningas 'Abd al-Rahman käännytti heidät islaminuskoon. Samalla entiset nimitykset "kaferi" ja "Kaferestan" (”kieltäjien maa”) muutettiin "Nuristaniksi" (”valon maa”). Pakkokäännytyksestä huolimatta nuristanilaiset ovat nykyään hartaita sunnimuslimeja.


title: Nuristanilaiset

text: Alueen etnisillä ryhmillä on ollut näkyvä rooli Afganistanin sotaisessa lähihistoriassa. Vuodesta 1896 lähtien jatkunut kamppailu Nuristanin itsenäisyydestä muuttui 1970-luvun lopussa kenraali Issa Nuristanin johtamaksi taisteluksi kommunisteja ja neuvostojoukkoja vastaan. Myöhemmin nuristanilaiset ovat osallistuneet eri ryhminä Afganistanin sisällissotaan.


title: Nuristanilaiset

text: Perinteisiä elinkeinoja ovat miesten harjoittama laiduntamiseen perustuva karjanhoito sekä naisille kuuluva maanviljely. Viljelyskasveista tärkeimpiä ovat ohra ja hirssi ja kotieläimistä vuohet. Lisäksi harjoitetaan puutarhaviljelyä, mehiläistenhoitoa, keräilyä ja käsityöammatteja. Kulttuuriltaan nuristanilaiset ovat lähellä afgaaneja ja Pamirin tadžikinsukuisia kansoja. He jakautuvat kahteen endogamiseen kastiin, joista alempi koostuu käsityöammatteja harjoittavista entisten orjien jälkeläisistä. Sukupuolirooleilla ja sukulaissuhteilla on tärkeä merkitys.


title: Nuristanilaiset

text: Nuristanilaisten esi-islamilaisessa aina 1800-luvun lopulle saakka harjoitetussa perinteisessä uskonnossa oli mahdollisesti arkaaisia piirteitä indoiranilaisesta muinaisuskosta. Heidän ylin jumalansa oli Mara eli kuolema. Jumaluuksiin kuului myös eri paikallisia jumalia, jumalattaret Dizani ja Durgan, sekä sodanjumala Giš. 1800-luvun loppupuolella Kaferestanissa matkanneen brittiläisen siirtomaavirkailija Geroge Scott Robinsonin mukaan kaferit uhrasivat vankejaan Gišille ja Durgan kulttiin liittyi esimerkiksi pääkallonmetsästys. Ennen sotaan lähtöä kaferit saattoivat pitää juhlia, joissa soturit saattoivat viettää yön kenen tahansa naisen kanssa.


title: Henk van der Grift

text: Henk van der Grift (s. 25. helmikuuta 1935 Breukelen) on alankomaalainen pikaluistelun maailmanmestari, joka oli lajissaan maailman huippuja kahden talven ajan 1960-luvun alussa.


title: Henk van der Grift

text: Van der Grift sijoittui Squaw Valleyn olympialaisissa 1960 kymmenenneksi 500 metrillä. Samana vuonna Davosin MM-kilpailuissa hän sijoittui yhteispisteissä 11:nneksi. Vuonna 1961 hän voitti maailmanmestaruuden 0,16 pisteen erolla neuvostoliittolaiseen Viktor Kositškiniin; yksittäisillä matkoilla hän oli 1 500 metrillä nopein, 500 metrillä toinen, 10 000 metrillä kolmas sekä 5 000 metrillä kahdestoista. Saman vuoden EM-kilpailuissa hän saavutti hopeaa. Vuonna 1962 hän sijoittui MM-kisoissa Kositškinin takana hopealle sekä EM-kisoissa neljänneksi. Seuraavana talvena hän ei enää menestynyt arvokilpailuissa ja lopetti uransa.


title: Henk van der Grift

text: Huippuvuosinaan van der Grift asui talvet Norjassa, jossa hän työskenteli autonasentajana.


title: Ussurin rajavälikohtaus

text: Ussurin rajavälikohtaus oli Neuvostoliiton ja Kiinan kansantasavallan välinen sotilaallinen selkkaus valtioiden rajan muodostavalla Ussurijoella maaliskuussa 1969. Se liittyi laajempaan, seitsemän kuukautta kestäneeseen rajaselkkausten sarjaan kaukoidässä, kylmän sodan aikaisena Kiinan ja Neuvostoliiton välirikon kautena. Kiinassa selkkaukseen viitataan Zhenbao-saaren tapauksena (中苏边界冲突). Selkkaukseen liittyi aikanaan uhka paljon suuremmasta sotilaallisesta konfliktista. Rajakiista sovittiin lopullisesti vasta paljon Neuvostoliiton hajoamisen jälkeen, vuonna 2004.


title: Ussurin rajavälikohtaus

text: Ennen konflikteja Kiinan ja Neuvostoliiton rajajokien saaret olivat pääsääntöisesti Neuvostoliiton hallinnassa, vaikka kansainvälisen käytännön mukaan raja yleensä kulkee joen navigoitavaa keskilinjaa seuraten. Kiinan vahvistuessa tämä johti välien kärjistymiseen. Neuvostoliitolla oli 1960-luvulla Kiinan raja-alueella 658 000 sotilasta ja Kiinalla 814 000.


title: Ussurin rajavälikohtaus

text:
Vakavimmat yhteenotot tapahtuivat maaliskuussa 1969 neuvostoliittolaisten hallussaan pitämällä Ussurijoen Damanski-saarella (; ; ), kun kiinalaiset 2. maaliskuuta 1969 hyökkäsivät neuvostoliittolaisen rajapartion kimppuun, jolloin 31 neuvostosotilasta kaatui ja 94 haavoittui. Neuvostoliittolaiset vastasivat pommittamalla kiinalaisia joukkoja joen vastarannalla Mantšuriassa ja rynnäköimällä Damanskin saarelle. Neuvostoliitto siirsi saarelle neljä tuolloin sotasalaisuutena pidettyä panssarivaunua, laihoin seurauksin. Veristen operaatioiden jälkeen molemmat osapuolet vetäytyivät saarelta 15. maaliskuuta. Neuvostoarvioiden mukaan kokonaistappiot olivat 60 neuvostoliittolaista ja 800 kiinalaista kaatunutta tai haavoittunutta. Kiina ilmoitti vain vähäisistä tappioista.
Elokuussa rajakahakat jatkuivat lännempänä Sinkiangissa. Tilanne kiristyi, ja Neuvostoliitto alkoi suunnitella ennalta ehkäisevää ydiniskua Kiinaa vastaan. Tilanne rauhoittui, kun Neuvostoliiton pääministeri Aleksei Kosygin vieraili Pekingissä paluumatkalla Ho Tši Minhin hautajaisista Hanoista syyskuussa. Kiinalaiset siirtyivät tämän jälkeen saarelle ilman vastarintaa. Tästä huolimatta kumpikin osapuoli ylläpiti korostettua sotilaallista valmiutta alueella.


title: Ussurin rajavälikohtaus

text: Neuvostoliiton purkauduttua 1991 sovittiin, että Damanskin saari kuuluu Kiinalle. Vuonna 1995 sovittiin rajansiirrosta 54 kilomentrin jokijaksolla, mutta kolmen saaren hallinta pohjoisempana Amurin ja Argunin varrella jäi avoimeksi; tästä sovittiin 14. lokakuuta 2004, jolloin Ussurin kysymys tuli lopullisesti ratkaistuksi. Kiina sai Tarabovin (Jinlong) saaren ja puolet Ussurin (Heixiazi) saaresta Habarovskin läheltä. Venäjän valtakunnanduuma ratifioi sopimuksen 27. huhtikuuta 2005 ja Kiinan kansalliskongressin pysyvä komitea 20. toukokuuta 2005.


title: Azerbaidžan (Iran)

text: Azerbaidžan on historiallinen maakunta Iranin luoteisosassa. Azerit käyttävät siitä usein nimitystä "Etelä-Azerbaidžan". Hallinnollisesti alue jakautuu Itä-Azerbaidžanin, Länsi-Azerbaidžanin ja Ardabīlin maakuntiin, joissa on yhteensä 7,1 miljoonaa asukasta (vuonna 1996).


title: Azerbaidžan (Iran)

text: Alueen pääväestön muodostavat Keski-Aasiasta 1000-luvun alussa saapuneet azerit sekä kurdit. Azerit ovat etupäässä šiialaisia ja kurdit sunnimuslimeja. Historiallinen Azerbaidžan jaettiin Venäjän ja Iranin kesken Gulistanin ja Turkmantšain rauhansopimuksilla vuosina 1813 ja 1828. Venäjään ja myöhemmin Neuvostoliittoon kuulunut Araksjoen pohjoispuolinen alue muodostaa nykyään itsenäisen Azerbaidžanin tasavallan.


title: Azerbaidžan (Iran)

text: Iranin Azerbaidžan on tärkeä maatalousalue, jossa kasvatetaan vehnää, ohraa, tupakkaa ja puuvillaa. Suurin kaupunki ja teollisuuskeskus on Täbriz. Kaivosteollisuus tuottaa kuparia, arsenikkia, kivihiiltä ja suolaa.


title: Azerbaidžan (Iran)

text: 1900-luvulla Iranin Azerbaidžanissa oli useita itsehallintoa vaatineita liikkeitä. Azerbaidžanin kriisin aikana vuonna 1945 se julistettiin Neuvostoliiton tukemaksi autonomiseksi tasavallaksi. Iranin valtion asettamista rajoituksista huolimatta paikallinen identiteetti on vahva, mutta samalla alueen azerit kokevat itsensä myös iranilaisiksi.


title: Lorena Blanco

text: Lorena Blanco (s. 22. heinäkuuta 1977) on perulainen entinen sulkapalloilija.


title: Lorena Blanco

text: Blanco osallistui MM-kisoissa 2001 nelinpeliin ja sekanelinpeliin, mutta putosi molemmissa ensimmäisellä kierroksella. Hän pelasi vuoden 2003 kisoissa kaksinpelissä, mutta hävisi jälleen ensimmäisen ottelunsa. Blanco voitti saman vuoden Pan-Amerikan kisoissa pronssia sekä kaksinpelistä että nelinpelistä, jossa hän oli Valeria Riveron pari. Hän osallistui Ateenan olympialaisissa 2004 kaksinpeliin, jossa hän hävisi ensimmäisen ottelunsa Hongkongin Wang Chenille.


title: Azerbaidžanin kriisi

text: Azerbaidžanin kriisi oli kylmän sodan alkuun liittyvä konflikti Neuvostoliiton ja Iranin välillä.


title: Azerbaidžanin kriisi

text: Toisen maailmansodan aikana Neuvostoliitto ja Britannia olivat miehittäneet Iranin turvatakseen maiden välisen huoltoreitin ja Iranin öljyvarojen hallinnan. Myöhemmin myös Yhdysvallat lähetti sotilaita Iraniin. Maiden välisen sopimuksen mukaan niiden tuli vetää joukkonsa pois Iranista viimeistään kuuden kuukauden kuluttua sodan loppumisesta.


title: Azerbaidžanin kriisi

text: Sodan päätyttyä Neuvostoliitto jatkoi Iraniin kuuluvan Azerbaidžanin miehittämistä. Neuvostojoukkojen tukema Azerbaidžanin demokraattinen puolue otti alueella vallan käsiinsä ja perusti joulukuussa 1945 hallituksen Täbriziin. Vastaavanlainen hallitus perustettiin Azerbaidžanin kurdialueen keskukseen Mahabadiin. Teheranissa pelättiin, että Neuvostoliitto haluaa erottaa alueen Iranista ja liittää sen Azerbaidžanin neuvostotasavaltaan.


title: Azerbaidžanin kriisi

text: Yhdysvaltojen tukema Iranin hallitus vei asian Yhdistyneiden kansakuntien turvallisuusneuvoston käsiteltäväksi. Pääministeri Ahmad Qavan neuvotteli sopimuksen neuvostojoukkojen vetäytymisestä toukokuuhun 1946 mennessä. Samalla Iran lupautui vetämään kysymyksen pois turvallisuusneuvostosta, neuvottelemaan Azerbaidžanin hallituksen kanssa ja harkitsemaan neuvostoliittolais-iranilaisen yhteisyrityksen perustamista maan pohjoisosien öljyvarojen hyödyntämiseksi. Neuvostojoukkojen vetäydyttyä Iran kävi ensin neuvotteluja Azerbaidžanin hallituksen kanssa, mutta miehitti alueen joulukuussa 1946. Autonomiaa vaatineet azeri- ja kurdiliikkeet tukahdutettiin. Kesäkuussa 1947 Iranin uusi parlamentti hylkäsi ajatuksen yhteisen öljy-yhtiön perustamisesta.


title: Azerbaidžanin kriisi

text: Azerbaidžanin kriisiä on pidetty yhtenä kylmän sodan merkkipaaluista, joka sai Yhdysvallat näkemään Neuvostoliiton uutena strategisena vihollisena. Iranissa se herätti myötätuntoa Yhdysvaltoja kohtaan. Azerbaidžanissa Iranin hallituksen rankaisutoimet johtivat yhteiskunnallisten uudistusten mitätöintiin ja 15 000 demokratialiikkeen aktivistin tuhoamiseen.


title: Jonny Nilsson

text: Jonny Nilsson (s. 9. helmikuuta 1943 Filipstad) on ruotsalainen pikaluistelun olympiavoittaja ja maailmanmestari, joka oli lajissaan maailman huippuja 1960-luvun puolivälissä.


title: Jonny Nilsson

text: Nilsson sijoittui 19-vuotiaana vuonna 1962 MM-kilpailujen yhteispisteissä kymmenenneksi oltuaan 10 000 metrillä nopein. EM-kilpailuissa hän sijoittui 15:nneksi. Vuonna 1963 hän voitti Karuizawassa maailmanmestaruuden tehtyään uuden maailmanennätyksen 5 000 metrillä (7.34,3), 10 000 metrillä (15.33,0) ja yhteispisteissä (178,440). Saman vuoden EM-kilpailuissa hän sijoittui seitsemänneksi. Vuoden 1963 saavutusten perusteella Jonny Nilsson sai Svenska Dagbladetin kultamitalin. Samoin hänet valittiin vuoden 1964 Pohjolan parhaaksi urheilijaksi. Menestysvuodestaan Nilsson kirjoitti vuonna kirjan "Sikta mot stjärnorna". Asevelvollisuuden aikana hän voitti sotilasviisiottelun vuonna 1964.


title: Jonny Nilsson

text: Innsbruckin olympialaisissa 1964 Nilsson voitti 10 000 metrillä kultaa 15,9 sekunnin erolla hopeamitalisti Fred Anton Maieriin ja sijoittui 5 000 metrillä kuudenneksi. Vuoden 1964 MM-kilpailuissa hän keskeytti sairastumisen vuoksi ja EM-kilpailuissa sijoittui kymmenenneksi. Vuonna 1965 hän oli MM-kisoissa neljäs ja EM-kisoissa yhdestoista. Vuonna 1966 hän saavutti MM-pronssia ja sijoittui EM-kisoissa neljänneksi. Grenoblen olympialaisissa 1968 Nilsson sijoittui 5 000 metrillä seitsemänneksi ja 10 000 metrillä kuudenneksi. Olympöiavuoden 1968 jälkeen hän päättikin uransa.


title: Jonny Nilsson

text: Uransa loppuvaiheessa Nilssonilla oli sen ajan kuuluisana henkilönä mahdollisuus saada oma TV-ohjelma "Jonnys Hörnä", jota hän teki vuosina 1966-1968. Vuonna 1970 pikaluistelijat muodostivat oman ammattilaissarjansa, joka oli käynnissä vuosina 1972-74 kaatuen kuitenkin taloudellisiin ongelmiin. Jonny Nilsson oli mukana kyseisen ammattilaisliiton järjestelyissä.


title: Jonny Nilsson

text: Vuonna 2009 pidetyssä Eurooppaparlamentin vaaleissa Jonny Nilsson oli kristillisdemokraattien ehdokkaana. Hän oli kristillisdemokraattien ehdokkaana myös vuoden 2010 valtiopäivävaaleissa. Kummassakaan vaalissa hänen ei onnistunut päästä läpi.


title: Prisoner (televisiosarja)

text: Prisoner ("The Prisoner") on yhdysvaltalais-brittiläinen scifi-televisiosarja vuodelta 2009. Sarja perustuu vuoden 1967 televisiosarjaan "Saarroksissa". Sarjan pääosissa ovat James Caviezel ja Ian McKellen.


title: Prisoner (televisiosarja)

text: Prisoner on yhdysvaltalais-brittiläinen yhteistuotanto. Sitä tuotettiin kuusi jaksoa. Sarja kuvattiin Etelä-Afrikassa ja Namibiassa.


title: Prisoner (televisiosarja)

text: Sarja esitettiin ensimmäisen kerran Yhdysvalloissa AMC-kanavalla marraskuussa 2009. MTV3 alkoi esittää sarjaa Suomessa heinäkuussa 2011.


title: Prisoner (televisiosarja)

text: Ian McKellen sai Primetime Emmy -ehdokkuuden roolistaan 2:na vuonna 2010. Sarja oli ehdolla parhaan kuvauksen Emmy-palkinnon voittajaksi. Prisoner on ollut ehdolla Saturn Award -palkinnon ja kahden Satellite Award -palkinnon voittajaksi.


title: Prisoner (televisiosarja)

text: Mies (James Caviezel) eroaa New Yorkissa toimivan suuryrityksen palveluksesta havaittuaan yrityksessä epäilyttävää toimintaa. Hieman tämän jälkeen hän herää aavikolla eikä muista miten on sinne joutunut. Hän päätyy eristettyyn aavikkoyhteisöön nimeltä Kylä. Kylässä häntä kutsutaan nimellä 6 ja hänelle väitetään, ettei mitään New Yorkia ja muuta maailmaa ole olemassakaan. Kylää hallitsevan miehen 2:n (Ian McKellen) mukaan muu maailma on vain 6:n kuvitelmaa. Suurin osa kyläläisistä uskoo näin, 6 epäilee, että heitä manipuloidaan ja pidetään pakolla eristyksessä. Tietämättä keneen voi luottaa 6 päättää selvittää totuuden ja paeta, vaikka se johtaa hänet ja muita hengenvaaraan.


title: Albert Houssiau

text: Albert Jean Charles Ghislain Houssiau (s. 2. marraskuuta 1924 Halle) on belgialainen roomalaiskatolinen piispa. Hän sai pappisvihkimyksensä 6. helmikuuta 1949. 17. maaliskuuta 1986 hänet nimitettiin Liègen hiippakunnan piispaksi, ja piispaksi vihkiminen seurasi 18. toukokuuta. Pääkonsekraattorina toimi Godfried Danneels, jota avustivat Guillaume Marie van Zuylen, Robert-Joseph Mathen, Jozef-Maria Heuschen ja Paul Van den Berghe.


title: Albert Houssiau

text: Houssiau jäi eläkkeelle 9. toukokuuta 2001.


title: Azerbaidžan (täsmennyssivu)

text: Azerbaidžan tarkoittaa seuraavia asioita:


title: Marco Vasconcelos

text: Marco Paulo Pereira Vasconcelos (s. 7. marraskuuta 1971 Funchal) on portugalilainen entinen sulkapalloilija. Hän edusti seuratasolla Grupo Esportivo do Estreitoa ja União Desportiva de Santanaa.


title: Marco Vasconcelos

text: Vasconcelos osallistui olympialaisiin ensimmäistä kertaa Sydneyssä 2000, jolloin hän hävisi ensimmäisellä kierroksella ranskalaiselle Bertrand Gallet'lle erin 2–0. Hän hävisi ensimmäisessä ottelussaan myös Ateenan kisoissa 2004, joissa brittiläinen Richard Vaughan oli häntä parempi. Vasconcelos hävisi ensimmäisellä kierroksella myös MM-kisoissa 2007, joissa Chen Jin voitti hänet ja EM-kilpailuissa 2008, joissa Saksan Dieter Domke voitti hänet erin 21–19, 21–10. Hän pelasi vielä Pekingin olympialaisissa 2008, mutta putosi jälleen ensimmäisellä kierroksella.


title: Guillaume Marie van Zuylen

text: Guillaume Marie van Zuylen (4. tammikuuta 1910 – 2. huhtikuuta 2004) oli belgialainen roomalaiskatolinen piispa. Hän sai pappisvihkimyksensä 11. syyskuuta 1932 Liègen hiippakunnassa. 9. heinäkuuta 1951 hän sai nimityksen Liègen koadjuuttoripiispaksi ja Druasin titulaaripiispaksi. Hänet vihittiin piispaksi 8. syyskuuta Louis-Joseph Kerkhofsin toimiessa pääkonsekraattorina.


title: Guillaume Marie van Zuylen

text: Zuylenista tuli Liègen piispa 7. joulukuuta 1961, ja hän osallistui Vatikaanin toiseen kirkolliskokoukseen. Hän oli eläkkeellä vuodesta 1986.


title: Murat V

text: Murat V (21. syyskuuta 1840 – 29. elokuuta 1904) oli 33. Osmanien valtakunnan sulttaani (30. toukokuuta – 31. elokuuta 1876). Hänestä tuli sulttaani kun hänen setänsä Abd-ul-Aziz syrjäytettiin. Hän hallitsi 93 päivää, minkä jälkeen hänet syrjäytettiin sillä perusteella, että hän oli ilmeisesti henkisesti sairas. Murat V kuoli Konstantinopolissa ja hänet haudattiin kaksi päivää kuolemansa jälkeen. Hänen veljensä Abd-ul-Hamid II nousi valtaistuimelle Murat V:n jälkeen.


title: Murat V

text: Şehzade Murat Efendi oli Osmanien valtakunnan 31. sulttaanin Abd-ul-Mejidin ja hänen tšerkessisyntyisen neljännen vaimonsa Şevkefza Sultanin poika.


title: Murat V

text: Prinssi Muratilla oli läheiset suhteet osmaniälymystöön kuuluneen ryhmän muodostamaan salaseuraan, nuorosmaneihin. Nuorosmanit olivat pettyneitä Tanzimat-uudistuksiin, sillä he katsoivat niiden jääneen keskeneräisiksi ja halusivat valtakuntaan perustuslaillisen edustuksellisen monarkian ajan eurooppalaisen mallin mukaan. Seuraan kuului muutamien poliitikkojen lisäksi toimittajia ja kirjailijoita sekä sanomalehtien ja kirjojen julkaisijoita, kuten İbrahim Şinasi, Namık Kemal, Ali Suavi, Ziya pašša, and Agah Efendi. Namık Kemal ja Ziya pašša olivat lähimpiä Muratin kontakteja seuraan. Murat oli luvannut heille julistaa uuden perustuslain mahdollisimman pian, mikäli hän pääsee valtaan. Niinpä uudistushenkiset virkamiehet, joihin kuuluivat mm. salkuton ministeri Mithat pašša, suurvisiiri Mütercim Mehmed Rüşdi pašša, sotaministeri ja entinen suurvisiiri Hussein Avni pašša sekä ulkoministeri Mehmed Raşid pašša suistivat sulttaani Abd-ul-Azizin valtaistuimelta ja vangitsivat hänet 30. toukokuuta 1876.


title: Murat V

text: Vallankaappaajat noutivat Muratin kotoaan Çırağanin palatsista samana yönä, jotta tämä voisi vannoa sulttaanille kuuluneen valan ja päästä näin uudeksi sulttaaniksi. Murat kuitenkin ahdistui ja joutui paniikkiin, sillä hän luuli itseään vietävän teloitettavaksi. Hänet kuitenkin vihittiin valtaistuimelle, ja hän otti hallitsijanimekseen Murat V.


title: Murat V

text: Vallankaappaajilla oli korkeat odotukset uudesta demokraattisemmasta hallinnosta ja hetken aikaa näyttikin siltä, että nuorosmaneiden uudistusohjelma toteutettaisiin kokonaisuudessa. Murat V nimitti nuorosmanit Namık Kemalin ja Ziya paššan sihteereiksi kuningashuoneeseensa. Hän alkoi kuitenkin kuunnella suurvisiiri Mütercim Mehmed Rüşdi paššaa, joka kehotti sulttaania varovaisuuteen. Uudistusmielisten pettymykseksi hänen ensimmäinen asetuksensa käsitteli uudistuksia vain vähän ja epämääräisesti.


title: Murat V

text: 5. kesäkuuta 1876 vain viisi päivää vallankaappauksen jälkeen edellinen sulttaani ja Muratin setä Abd-ul-Aziz teki itsemurhan. Puhuttiin myös poliittisesta salamurhasta. Kuultuaan setänsä kuolemasta Murat järkyttyi syvästi ja alkoi elättämään pelkoja, että joutuisi itsekin samanlaisen kohtalon uhriksi. Sitten 15. kesäkuuta tapahtui Çerkes Hasanin välikohtaus, jossa nuori upseeri tunkeutui hallituksen kokoukseen ja ampui kaksi ministeriä mukaan lukien vallankaappaukseen osallistuneen Hussein Avni paššan sekä haavoitti useita virkamiehiä. Myös tämä tapaus vaikutti Muratin hermoihin ja hän alkoi turvautumaan alkoholiin. Välikohtaus kuitenkin muutti valtatasapainoa, sillä siinä kuoli ja haavoittui lähinnä hallituksen vanhoillisia jäseniä, joten edistysmieliset olivat nyt vahvemmilla.


title: Murat V

text: Uusi perustuslaki hyväksyttiin uuden hallituksen kokouksessa kuukautta myöhemmin 15. heinäkuuta. Tähän mennessä jo alkoholisoitunut ja luhistunut Murat ei kuitenkaan kyennyt suoriutumaan lain julistamisesta. Kun sulttaani oli tutkittu sekä osmani- että ulkomaisten lääkärien toimesta ja todettu kyvyttömäksi hallitsemaan, hallitus kysyi Muratin nuorempaa veljeä Hamit Efendiä sijaishallitsijaksi. Hamit kuitenkin kieltäytyi sijaisuudesta, jolloin hallitus suisti Muratin valtaistuimella ja nimitti Hamit Efendin uudeksi hallitsijaksi 31. elokuuta, nimellä Abd-ul-Hamid II.


title: Murat V

text: Murat V:n hallinto oli kestänyt vain 93 päivää ja hän jäi Osmanien valtakunnan historian lyhytaikaisimmaksi sulttaaniksi.


title: Murat V

text: Muratin terveydentila koheni kun hän pääsi pois stressaavasta asemastaan. Hänet kuitenkin asetettiin pysyvään kotiarestiin Çırağanin palatsiin, jossa hän eli vielä 28 vuotta. Hän kuoli 63-vuotiaana 29. elokuuta 1904.


title: Murat V

text: Murat oli ensimmäinen ja viimeinen sulttaanijäsen Turkin vapaamuurareiden suurloosissa. Hän meni naimisiin yhdeksän kertaa ja hänellä oli seitsemän lasta.


title: Per Ivar Moe

text:
Per Ivar Moe (s. 11. marraskuuta 1944 Ålesund)
on norjalainen pikaluistelun maailmanmestari ja olympiamitalisti.


title: Per Ivar Moe

text: Moe nousi kansainvälisesti tunnetuksi pikaluistelijaksi 18-vuotiaana vuonna 1963 saavuttaessaan EM-pronssia ja sijoittuessaan MM-kilpailuissa neljänneksi. Vuonna 1964 hän voitti Norjan-mestaruuden, saavutti EM-pronssia ja sijoittui MM-kisoissa viidenneksi. Innsbruckin olympialaisissa 1964 hän saavutti 5 000 metrillä hopeaa 0,2 sekuntia maanmiehelleen Knut Johannesenille hävinneenä sekä sijoittui 10 000 metrillä 13:nneksi.


title: Per Ivar Moe

text: Vuonna 1965 Moe voitti Oslossa maailmanmestaruuden; yksittäisistä matkoista hän oli ensimmäinen 1 500 metrillä, neljäs 10 000 metrillä, viides 5 000 metrillä ja kymmenes 500 metrillä. Göteborgin EM-kilpailuissa hän saavutti hopeaa. Vuonna 1966 hän sijoittui MM-kilpailuissa kymmenenneksi ja kaatui EM-kilpailujen 5 000 metrillä. Hän lopetti kilpauransa 21-vuotiaana.


title: Voimistelu olympialaisissa

text: Voimistelu on olympialaisten ohjelmassa jokaisissa kesäolympialaisissa. Naiset kilpailivat voimistelun olympiamitaleista ensimmäisen kerran vuonna 1928. Rytminen voimistelu tuli mukaan vuonna 1984 ja trampoliinivoimistelu vuonna 2000. Voimistelun mitalitaulukkoa johtaa Neuvostoliitto. Olympialaisten voimistelua hallitsee lajin kattojärjestö, kansainvälinen voimisteluliitto.


title: Vladimir Drinfeld

text: Vladimir Drinfeld (, , s. 4. helmikuuta 1954) on ukrainalainen matemaatikko Chicagon yliopistossa. Hänen alaansa on lukuteoria. Drinfeld sai Fieldsin mitalin 4. helmikuuta 1990.


title: Dag Fornæss

text: Dag Fornæss (s. 30. kesäkuuta 1948 Hamar) on norjalainen pikaluistelun maailmanmestari.


title: Dag Fornæss

text: Fornæss oli vuonna 1968 Norjan maajoukkueen ensimmäinen varamies MM-kilpailuissa ja EM-kilpailuissa eikä päässyt kilpailemaan myöskään Grenoblen olympialaisissa. Seuraavan vuoden tammikuussa hän voitti Norjan-mestaruuden ja Inzellissä Euroopan-mestaruuden sijoittuen matkakohtaisesti toiseksi 500 metrillä ja 10 000 metrillä, kolmanneksi 5 000 metrillä ja neljänneksi 1 500 metrillä. Cortina d'Ampezzossa hän luisteli 3 000 metrillä uransa ainoan maailmanennätyksen 4.17,4 ja voitti sitten Deventerissä maailmanmestaruuden (matkakohtaisesti toinen 500 metrillä ja 10 000 metrillä, kolmas 1 500 metrillä ja kahdeksas 5 000 metrillä).


title: Dag Fornæss

text: Vuonna 1970 Fornæss saavutti EM-hopeaa ja voitti Norjan-mestaruuden. Vuonna 1971 hän voitti Heerenveenissä sateisissa ja tuulisissa olosuhteissa toisen Euroopan-mestaruutensa oltuaan nopein 1 500 metrillä ja 5 000 metrillä, neljäs 10 000 metrillä ja seitsemäs 500 metrillä. Samana vuonna hän voitti kolmannen Norjan-mestaruutensa. Sapporon olympialaisissa 1972 hän sijoittui 13:nneksi 1 500 metrillä ja 10 000 metrillä.


title: Johan Hahnsson

text: Johan Adrian Hahnsson (4. maaliskuuta 1834 Rauma – 20. huhtikuuta 1888 Hämeenlinna) oli suomalainen kielentutkija.


title: Johan Hahnsson

text: Hahnssonin vanhemmat olivat raatimies Josef Hahnsson ja Katarina Sofia Rosenlew. Hän valmistui filosofian kandidaatiksi vuonna 1860 ja toimi sitten opettajana Vaasassa ja Kokkolassa ja vuodesta 1871 Hämeenlinnassa. Jouduttuaan lakkautuspalkalle vuonna 1878 hän keskittyi sanakirjatyöhön. Jo aiemmin, vuosien 1866 ja 1872 aikana, hän oli painattanut "Suomi-kirjaan" Eurajoen, Lapin, Rauman, Pyhämaan, Laitilan ja Uudenkirkon murteiden muoto-oppia koskevan tutkimuksen. Vuonna 1884 hän ryhtyi itse julkaisemaan "Ruotsalais-suomalaista sanakirjaa", josta sai kuitenkin valmiiksi ennen kuolemaansa vain kaksi vihkoa. Aukusti Kallio ja Heikki Paasonen jatkoivat Hahnssonin aloittamaa työtä.


title: Johan Hahnsson

text: Hahnssonin puoliso vuodesta 1864 oli ensimmäinen suomenkielinen naiskirjailija Theodolinda Hahnsson, o.s. Limón (1838–1919).


title: Raataja

text:
Raataja oli suomenkielinen yhteiskunnallinen viikkolehti, joka ilmestyi vuosina 1904–1910.
Suomalaismielinen yhteiskunnallisia uudistuksia ajava nuorten ”kravattisosialistien” ryhmä perusti radikaalin Raataja-viikkolehden vuonna 1904. Lehden toimittajana ja myöhemmin päätoimittajana toimi Kyösti Wilkuna. Mukana lehden toimituksessa oli myös V. A. Koskenniemi, joka toimi aluksi vuoden verran lehden toimitussihteerinä ja myöhemmin kirjallisen osaston toimittajana.


title: Raataja

text: Lehden linja määriteltiin seuraavanlaisesti lehden ensimmäisessä numerossa vuonna 1904.


title: Raataja

text: "Perustaen toimintansa puhtaasti kansalliselle ja kansanwaltaiselle pohjalle tulee ”Raataja” selwittelemään, ja kotoisia oloja sekä asiain luonnollista kehitystä silmällä pitäen, ajamaan työwäenliikettä, raittius-, nais- ja siweellisyyskysymyksiä; osuustoimintaa ja kunnallista sosialismia; maatalouspoliittisia ja tilattoman wäestön aseman parantamispyrintöjä; nuorisoseuraliikettämme ja kaswatus kysymyksiä. Wielä tulee Raataja seuraamaan kauppaa ja teollisuutta, warsinkin kotimaista, sekä tekemään selkoa uusimmista wirtauksista kirjallisuuden, etenkin yhteiskunnallisen, tieteen ja taiteen wainiolla."


title: Aukusti Kallio

text: Aukusti Herman Kallio (5. helmikuuta 1858 Uusikaupunki – 9. huhtikuuta 1896 Helsinki) oli suomalainen sanakirjan tekijä.


title: Aukusti Kallio

text: Kallion vanhemmat olivat merimies Herman Hellsten ja Augusta Katharina Bergman. Hän valmistui filosofian kandidaatiksi vuonna 1885 ja toimi samasta vuodesta alkaen opettajana Helsingin suomalaisessa tyttökoulussa sekä vuodesta 1887 koulun suomen ja ruotsin kielen kollegana. Ylioppilasaikana Kallio työskenteli Elias Lönnrotin apulaisena, kun Lönnrot laati suomalais-ruotsalaista sanakirjaa. Kallio toimitti itsenäisesti lisävihkon tähän sanakirjaan vuonna 1886. Toisen sanakirjan laatijan Johan Hahnssonin kuoltua Kallio jatkoi tämän aloittamaa suurta suomalais-ruotsalaista sanakirjaa, mutta hänkään ei kerinnyt saada sitä valmiiksi, vaan Heikki Paasonen toimitti sen viimeiset osat.


title: Aukusti Kallio

text: Kallio julkaisi oppikirjat "Finsk elementarbok I-III" (1886) ja "Suomen kielioppi" (1890).


title: Aukusti Kallio

text: Kallion puoliso vuodesta 1886 oli Elin Oihonna Waeneberg (k. 1927).


title: Göran Claeson

text: Göran Claeson (s. 4. maaliskuuta 1945) on ruotsalainen pikaluistelun maailmanmestari ja olympiamitalisti.